TRIBINA O POLOŽAJU STARIJIH U SRBIJI – LDP Vračar\nU okviru Nedelje ljudskih prava na Vračaru, održana je tribina o položaju starijih osoba u Srbiji. Tribina je organizovana na inicijativu Opštine Vračar u saradnji sa Kancelarijom za ljudska i manjinska prava Vlade Republike Srbije, Udruženjem penzionera sa Vračara i Udruženjem „ Snaga prijateljstva – Amity“.\nU ime Gradske opštine Vračar tribinu je otvorio predsednik Skupštine Gradske opštine Vračar Mihailo Grupković:“ „Danas u nastavku naše treće Nedelje ljudskih prava na Vračaru organizujemo skup o položaju starijih osoba u Srbiji. Poštovanje ljudskih prava je širokog spektra i jako značajno, posebno kada su u pitanju stariju , jer je njihovo znanje i iskustvo neprocenljivo i mogu da ga podele sa drugima. Po popisu stanovništva iz 2011. godine, Srbija spada u red starijih društava sa 17 posto populacije na nivou cele države, a na Vračaru je taj procenat i veći oko 30 posto starijih od 60 godina. Izazovi sa kojima se oni susreću su diskriminacija zbog godina i predrasude, što dovodi često do njihove isključenosti kako u Srbiji, tako i u drugim društvima. U nastavku aktivnosti u okviru Nedelje ljudskih prava planiramo i događaj posvećen mladima u nameri da ukažemo i na njihov značaj i prava. U nedelju ćemo imati jedan prednovogodišnji koncert u 12 časova u galeriji Opštine Vračar i pozivam vas da ispratite sve događaje na internet stranicama i društvenim mrežama i još jednom da obeležimio Nedelju ljudskih prava koja je pred nama, a koju svake godine obeležavamo vođeni i inspirisani rečima Eleonore Ruzvelt , da ljudska prava počinju u malim mestima, gde je dom najbliži“, rekao je Grupković.\nPrisutnima se obratila direktorka Kancelarije za ljudska i manjinska prava Vlade Republike Srbije Suzana Paunović:“ U proteklih godinu dana, Kancelarija za ljudska i manjinska prava radila je posvećeno na jačanju međusektorske saradnje u oblasti poboljšanja kvaliteta života najstarijih sugrađana, ali i na podizanju svesti javnosti o položaju ove kategorije stanovništva. Stariji sugrađani se i dalje suočavaju sa problemima koji su pre svega vezani za diskriminaciju, za prisutne stereotipe i predrasude, da nisu u ovom društvu dovoljno iskorišćeni, kao i da predstavljaju teret društva“ . Takođe, Paunović je dodala, da starije ljude muči i usamljenost, kako u okviru uže porodice, tako i u široj društvenoj zajednici. Retko kada se osvrću na svoje ekonomske probleme, mada to ne znači da se i sa njima ne suočavaju u svom svakodnevnom životu. „Vlada Republike Srbije se trudi da ojača ekonomski položaj starih, imamo najavljeno povećanje i penzija već za početak 2020. godine i to jeste prioritet Vlade, kao i naravno ovaj segment koji se tiče borbe protiv diskriminacije, jačanje svesti u društvu o tome koliko je zapravo važno da se osvrnemo na ono što stariji ljudi mogu da doprinesu daljem razvoju naše zemlje. Oni su podneli veliki teret ekonomskih reformi 2012. godine i za to zaista im svi dugujemo. Pre svega veliku zahvalnost, naučili su, rekla bih, mlade ljude u ovoj zemlji kako se voli i kako se gradi država. Iz tog razloga se na međugeneracijskoj solidarnosti zaista mora dodatno raditi i u godinama koje su pred nama. Radili smo naravno i na jačanju kvaliteta zdravstvenih usluga, usluga socijalne zaštite i mislim da to naši stari sugrađani u svom svakodnevnom životu i osećaju“, rekla je Paunović.\nNa tribini su govorili Nadežda Satarić predsednica Udruženja „ Snaga prijateljstva – Amity“ i Slobodan Rebić predsednik Udruženja penzionera Vračara i zamenik predsednika SO Vračar.\nCilj tribine je da se promovišu prava sadržana u Univerzalnoj deklaraciji o ljudskim pravima; poveća vidljivost starijih ljudi kao učesnika u društvu, koji su posvećeni poboljšanju uživanja ljudskih prava u mnogim oblastima života; osvrne na napredak i izazove u obezbeđivanju punog i jednakog uživanja ljudskih prava i osnovnih sloboda od strane starijih osoba i ukaže na diskriminaciju i nasilje nad starijim osobama\nNa kraju tribine je istaknuto je da na opštini Vračar, Udruženje penzionera veoma aktivno deluje i prepoznaje potrebe i zahteve starih sugrađana.


Halebić, Kafedžić i Larson: Važan sistemski pristup u borbi protiv korupcije @ StartBiH.ba\nMinistar finansija Kantona Sarajevo Jasmin Halebić, šef Ureda za borbu protiv korupcije i upravljanje kvalitetom KS Erduan Kafedžić i savjetnik za borbu protiv korupcije u tom Uredu Eric Larson naglasili su na sastanku važnost sistemskog i strateškog pristupa u borbi protiv korupcije u Kantonu Sarajevo.\nCilj sastanka je bio unapređenje rada Ureda, njegove efikasnosti i ekonomičnosti u svakodnevnim aktivnostima, te je u tom smislu potrebna veća koordinacija i komunikacija Ureda sa Ministarstvom finansija i ministrom, kao njegovim prvim čovjekom.\nKafedžić smatra da će se sve to postići kroz dodatno ojačavanje kadrovskih i svih drugih neophodnih kapaciteta Ureda.\nMinistarstvo finansija daje punu podršku radu Ureda, od njegovog osnivanja do danas, jer, kako je kazao ministar Halebić, resorno ministarstvo među primarnim ciljevima svog djelovanja ima borbu protiv korupcije, najveće pošasti današnjice.\nTokom razgovora, između ostalog, naglašena je važnost sistemskog i strateškog pristupa u borbi protiv korupcije u Kantonu Sarajevo, a koja će kao takva imati podršku jednog od najznačajnijih resora u Vladi KS.\nU tom smislu je Larson naglasio kako je dobra saradnja jednako važna, kao i jačanje sistema legislative i kapaciteta Ureda, u realizaciji njegovih nadležnosti kada je u pitanju intenzivna borba protiv korupcije, saopćeno je iz Službe za protokol i press KS.


VUČIĆ: NA ULICAMA BEOGRADA NEĆU DOZVOLITI SCENE IZ PARIZA | RTV Slobomir\nPredsjednik Srbije Aleksandar Vučić poručio je povodom incidenta na protestu pripadnika „Jedan od pet miliona“ ispred zgrade Predsjedništva da na ulicama Beograda neće dozvoliti scene iz Pariza.\nVučić je u obraćanju javnosti rekao da pripadnici protesta, koji su sinoć nasilno srušili zaštitnu ogradu, i sami znaju da su kršili zakon, ali da će od obezbjeđenja tražiti da ubuduće sklone ograde i da od učesnika protesta očekuje samo da ne upadaju u zgradu na Andrićevom vencu.\nOn je opovrgao navode pojedinaca da je sinoć reagovalo privatno obezbjeđenje i istakao da zgradu čuvaju pripadnici Vojne policije, koji su to radili i u vrijeme kada je predsjednik bio Boris Tadić, a da među njima ima i onih, koji su ranjeni braneći Srbiju na Kosovu i Metohiji.\nVučić je naveo da idući put neće ni biti obezbjeđenja, osim djevojaka iz vojne policije, koje će ih upozoriti da je u pitanju kršenje zakona.\nPredsjednik Srbije predstavio je danas strukturu budućeg petogodišnjeg investicionog plana za koji će, kako je naveo, sa lakoćom biti obezbijeđeno 10 milijardi evra, a moguće i 12 milijardi.\nOn je najavio da će biti ulagano u komunalnu, saobraćajnu, energetsku, digitalnu infrastrukturu, kao i za podsticanje nataliteta, izgradnju stanova za mlade, ali i turizam i izgradnju škola.\n„Rešili smo da potpuno promenimo lice Srbije, zahvaljujući reformi javnih finansija i svim merama od 2014. godine“, rekao je Vučić.\nOn je naveo da će, osim ulaganja u kanalizacionu i vodovodnu mrežu u cijeloj Srbiji, za šta je, sa izuzetkom Beograda, namijenjeno tri milijarde evra, u nove projekte u putnoj i željezničkoj infrastrukturi biti uloženo četiri milijarde evra.\n„Milijarda evra biće uložena u rekonstrukciju pruge Beograd-Preševo, a ako Hrvatska bude htela biće rekonstruisana i pruga ka Zagrebu“, rekao je Vučić.\nOn je istakao da će bar 1,3 milijardi evra biti uloženo u lokalne i regionalne puteve, kao i da će se raditi putevi Bor-Žagubica, ali i drugi regionalni putevi po Srbiji.\nVučić je za 18. avgust najavio otvaranje auto-puta u zapadnoj Srbiji, koji će dobiti ime po Milošu Obrenoviću.\nVučić je rekao da je za škole i zdravstvene ustanove predviđeno dodatnih 700 miliona evra, a za pronatalnu politiku 500 miliona evra i najavio da će vantjelesna oplodnja biti besplatna u cijeloj Srbiji bez obzira na broj pokušaja.\nPrema njegovim riječima, cilj je i da finansijska pomoć za prvo, drugo, treće i četvrto dijete bude udvostručena u odnosu na sadašnju koja iznosi oko 30.000 evra za period od 10 godina.\nVučić je rekao da će u digitalnu infrastrukturu, naučno tehnološke parkove biti uloženo dodatnih 500 miliona evra, koliko je planirano i za izgradnju stanova za mlade bračne parove, po još povoljnijim uslovima nego za pripadnike bezbjednosti, tako da će stambeni problem biti riješen za oko 40.000 mladih bračnih parova.\nOn je naveo da je za preduzetništvo planirano 100 miliona evra, za energetiku 500 miliona evra, a predviđeno je dodatno ulaganje i u poljoprivredu, kao i izgradnja nacionalnog stadiona i još devet stadiona na teritoriji Srbije, ali i ulaganje u izgradnju koncertne dvorane za Filharmoniju.\nPredsjednik Srbije najavio je i izmještanje Muzeja Nikole Tesle, koji će, kako je istakao, služiti na ponos Srbiji.


Naslovna/Hronika/Od gripa u Srpskoj preminule još četiri osobe\nInstitutu za javno zdravstvo Republike Srpske danas je prijavljeno da su četiri pacijenta srednje i starije životne dobi preminula od posljedica teške akutne respiratorne infekcije.\nPo jednog pacijenta prijavili su Univerzitetski klinički centar Republike Srpske i Bolnica u Zvorniku, a dva pacijenta dobojska Bolnica “Sveti apostol Luka”, saopšteno je iz Instituta.\nU saopštenju se navodi da je ova sezona, u poređenju sa prethodne dvije, intenzivnija nego što je uobičajeno za sezonsko javljanje influence, ali da trenutno nema razloga za proglašavanje epidemije.\n“Trenutno se nalazimo u periodu najveće aktivnosti virusa influence, koja obično traje od četvrte do osme nedjelje svake godine”, naglašavaju iz Instituta.\nOsim evidentnog porasta aktivnosti virusa u Republici Srpskoj, regionu i zemljama Evrope, povećan broj registrovanih oboljelih svakako se pripisuje i jačem nadzoru nad teškim akutnim respiratornim infekcijama i boljom primjenom definicije slučaja, kao i većim mogućnostima i kapacitetima za testiranje oboljelih, što nije bio slučaj prethodnih godina.\nIz republičkog Instituta za javno zdravstvo juče je saopšteno da je od 25. do 27. januara pet lica preminulo od posljedica teške akutne respiratorne infekcije.\nBolnica Doboj smrtni slučaj UKC RS virusi zdravstvo Zvornik


Ne odustajemo od rasta BDP uprkos koroni - Istinomer\n“Svetska ekonomija je u padu, ali mi ne odustajemo od planiranih četiri odsto BDP-a u 2020. godini, uprkos situaciji sa korona virusom.”\nPredsednica Vlade Srbije Ana Brnabić izjavila je u martu ove godine, na samom početku krize izazvane pandemijom virusa korona, da Srbija, uprkos svemu, ne odustaje od planiranog rasta bruto domaćeg proizvoda (BDP) u 2020. godini.\nTanjug, 13. 3. 2020. godine\n“Svetska ekonomija je u padu, ali mi ne odustajemo od planiranih četiri odsto BDP-a u 2020. godini, uprkos situaciji sa korona virusom. Ne smemo da paničimo već da preduzmemo sve moguće mere da našu ekonomiju što više stabilizujemo. Naša privreda se trenutno dobro drži i mi ćemo se truditi da je stabilizujemo', rekla je Brnabić na TV Pink.\nMeđutim, nešto više od pola godine kasnije, početkom oktobra, na sednici Saveta za koordinaciju aktivnosti i mera za rast BDP-a, kojim je predsedavala upravo premijerka Brnabić, istaknuto je da su u avgustu rezultati bili bolji od očekivanih, “da je Srbija zabeležila značajan rast industrije od 4,2 odsto”, dok su i rezultati u poljoprivrednom sektoru bolji od očekivanih, “što znači da će ova godina verovatno biti rekordna u poljoprivrednoj proizvodnji”.\nVlada Srbije, 1. 10. 2020. godine\n“Tržište rada nastavilo je stabilan rast, tako da je broj zaposlenih u avgustu bio veći za 1,8 odsto u odnosu na avgust prošle godine. Takođe, iako je bio očekivan pad broja stranih turista koji su posetili Srbiju, zabeležen je rast u sektoru turizma kod broja domaćih turista, sa više od 25 odsto. Zbog ovih rezultata su i Ministarstvo finansija i Narodna banka Srbije revidirali svoje procene rasta BDP-a za celu godinu na -1 odsto.“\nPremijerka je dodala da će vesti “da smo u prethodna tri kvartala ove godine postigli uspeh”, imati značajne pozitivne efekte na našu privredu i ekonomiju, i da su “one još jedan dokaz da idemo u pravom smeru, a da reforme i vizija vlade daju rezultate”.\n„Cilj je da Srbija bude među vodećim zemljama i ekonomijama u Evropi po privrednom rastu u 2020. godini, a na dobrom putu smo putu.“\nBudući da je na početku krize tvrdila da Srbija, uprkos virusu korona, neće odustati od planiranih četiri odsto BDP-a u 2020. godini, a da sada ističe “da smo u prethodna tri kvartala postigli uspeh”, ali da se on meri padom BDP-a od minus jedan odsto, konstatujemo nedoslednost u izjavama premijerke Brnabić.


'Srpsko jedinstvo' kao nastavna aktivnost u školama Republike Srpske\nZa obilježavanje Dana srpskog jedinstva se pripremaju i u Srednjoškolskom centru u Srebrenici, na istoku BiH. (Foto: Srednjoškolski centar u Srebrenici, 9. septembra 2021)\nGimnazijalac Rastko iz Banjaluke, na zapadu Bosne i Hercegovine, sudjelovat će u programu obilježavanja Dana srpskog jedinstva, slobode i nacionalne zastave, koji pripremaju osnovne i srednje škole u bh. enitetu Republika Srpska.\nDan srpskog jedinstva, slobode i nacionalne zastave ove godine se prvi put obilježava i u školama Republike Srpske i to nizom nastavnih aktivnosti, od 7. do 15. septembra.\nPreporuku za to dobili su iz Pedagoškog zavoda RS-a, iz kojeg su naveli da je cilj “oživljavanje sjećanja na istorijske ličnosti i događaje, koji su doprinijeli slobodi, nezavisnosti i jedinstvu srpskog naroda”.\nOd škola je, također, zatraženo da dostave fotografije, video snimke i ostale materijale o održanim aktivnostima.\nRastko u ovom obilježavanju vidi priliku za zbližavanje i promociju nacionalnog jedinstva, te za podsjećanje na najvažnije događaje u srpskoj istoriji.\n„Podržavam taj dan i mislim da ide u korist svima, a posebno učenicima, jer nam pokazuje da treba da budemo jedinstveni, da poštujemo naše sunarodnjake u svim država. Postoje mnoge istorijske teme, nešto što je zajedničko svima nama u nacionalnom pogledu. Naravno, u prvom redu to je probijanje Solunskog fronta, kad su naši preci, zajedno sa Saveznicma, uspjeli oslobodili našu državu i napravili zajedničku državu, Kraljevinu Srba, Hrvata i Slovenaca“, kaže za Radio Slobodna Evropa (RSE) Rastko, koji je učenik završnog razreda srednje škole.\nDan srpskog jedinstva, slobode i nacionalne zastave, zajednički je praznik koji 15. septembra slave Srbija i Republika Srpska. Ovaj praznik je ustanovljen u znak sjećanja na 1918., finalnu godinu Prvog svjetskog rata, kad je probijen Solunski front.\nProgram nije obavezan za učenike?\nDirektor entitetskog Pedagoškog zavoda Predrag Damjanović u dopisu upućenom RSE objašnjava da će, u okviru redovne nastavne, učenici imati priliku da prisustvuju satu posvećenom istorijskim ličnostima i događajima, te “saznaju činjenice koje su važne za bolje razumijevanje istorije srpskog naroda”.\nDamjanović tvrdi da je obilježavanje ovog i sličnih praznika dio nastavnog procesa u okviru predmeta od nacionalnog značaja. No, prisustvo, kako tvrdi nije obavezno, nego da je čas namijenjen samo zainteresiranim učenicima.\n“Tog dana će jedan čas u prvoj i jedan u drugoj smjeni biti posvećen ovom danu. Pošto je 15. septembar bio uvod u oslobađanje svih naroda na prostorima bivše Jugoslavije, ne vidimo ništa sporno. Da je sve kako treba, bilo bi normalno da ga svi obilježavamo, ali se treba suočiti s istorijskom činjenicom da je srpski narod bio ključan u tom poduhvatu”, naveo je Damjanović.\nNaglasio je i da bi volio da veliko interesovanje vlada i “kada se u školama u Federaciji BiH obilježavaju praznici od značaja za Hrvate i Bošnjake i kad niko ne pita srpsku djecu da li im se to sviđa ili ne”.\nKako se pripremaju u Banjaluci i Srebrenici?\nNakon što su dobili preporuku, program obilježavanja Dana srpskog jedinstva, slobode i nacionalne zastave pripremaju u Gimanziji u Banjaluci. Centralni događaj planiran je za 15. septembar.\nZajednički čas bit će svima, sa istom temom Solunskog fronta. I oni koji predaju biologiju, hemiju ili bilo koji drugi predmet imat će tu temu, ali uz koordinaciju profesora iz nacionalne grupe predmeta. To će biti obavezno za sve učenike i neće niko biti oslobođen. Vodit će se računa o temi. Proboj Solunskog fronta nismo izmislili i zna se kroz istoriju šta je to. Odgovorni smo ljudi i možemo da odradimo taj čas da nikoga ne vrijeđa i da se niko ne osjeća manje vrijedan\nDirektorica Gimnazije u Banjaluci Vita Malešević\nDirektorica Gimnazije Vita Malešević kaže za RSE da će u obilježavanje biti uključeni učenici iz 44 odjeljenja. Korodinatori će biti profesori iz tzv. nacionalne grupe predmeta, odnosno istorije, srpskog jezika i književnosti, te geografije.\nNo, suprotno navodima iz Pedagoškog zavoda, ona kaže da će aktivnosti u okviru obilježavanja biti obaveza svih učenika, bez obzira na njihovu nacionalnu pripadnost.\n„Zajednički čas bit će svima, sa istom temom Solunskog fronta. I oni koji predaju biologiju, hemiju ili bilo koji drugi predmet imat će tu temu, ali uz koordinaciju profesora iz nacionalne grupe predmeta. To će biti obavezno za sve učenike i neće niko biti oslobođen. Vodit će se računa o temi. Proboj Solunskog fronta nismo izmislili i zna se kroz istoriju šta je to. Odgovorni smo ljudi i možemo da odradimo taj čas da nikoga ne vrijeđa i da se niko ne osjeća manje vrijedan“, kaže Malešević.\nZa obilježavanje se pripremaju i u Srednjoškolskom centru u Srebrenici, na istoku BiH.\n“Konačno smo došli u situaciju da obilježimo Dan srpskog jedinstva. Ovaj datum ujedno je i datum proboja Solunskog fronta. Ovaj datum treba da obilježavaju svi narodi na Balkanu. Zahvaljujući žrtvi srpskog naroda svi su oslobođeni i, evo, dobili su svoje države. U školi ćemo to obilježiti onako kako smo dobili upute i kako mi to kreativno realizujemo”, kaže za RSE direktor Srednjoškolskog centra u Srebrenici Momčilo Cvjetinović.\nNastavak segregacije i diskriminacije\nStanovnici Srebrenice, Muhidin i Alija, u obilježavanju Dana srpskog jedinstva, slobode i nacionalne zastave u školama u Republici Srpskoj vide nastavak diskriminacije Bošnjaka i Hrvata u tom entitetu.\nĐaci u Liplju još ne idu u školu zbog bosanskog jezika\n“Znači, oni imaju na to pravo i to podržavam. Međutim, s druge strane moraju nama omogućiti da imamo slične događaje, slična predavanja i slobodu u obrazovnom sistemu Republike Srpske kad je u pitanju bosanski, odnosno bošnjački identitet, istorija i bošnjačko jedinstvo. Nemam ništa protiv toga, ali sve to isto mora biti omogućeno bošnjačkoj, hrvatskoj i svoj drugoj djeci u školama Republike Srpske”, kaže Muhidin za RSE.\nAlija iz Srebrenice smatra kakao se radi o “segregaciji, diskriminaciji i ponižavanju nesrba u Republici Srpskoj”.\n“Pozivam bošnjačke nastavnike da odbiju takav vid uputstva i ono se sigurno neće primjenjivati bar u Srebrenici. Volio bih da se na tom času govori i o periodu agresije i genocida. Naravno, treba govoriti i o finim stvarima koje su uradili ljudi srpske nacionalnosti, kroz vijekove na ovim prostorima, ali nije u redu da neko bude prisiljen da priča samo o finom, bajkama i kako je sve bilo bajno i krasno u proteklom periodu”, kaže on.\nZa razgovor o planiranom obilježavanju Dana srpskog jedinstva u školama u RS-u nisu bili zainteresirani nastavnici bošnjačke nacionalnosti, koji rade u školama u Republici Srpskoj. Nekoliko njih je, u kratkom telefonskom razgovoru, za RSE kazalo da se radi o “škakljivoj temi”, da nemaju dopuštenje direktora, kao i da nije mudro da o tome govore.\nKriza obrazovnog sistema\nPotpredsjednik bh. entiteta Republika Srpska Ramiz Salkić ocijenio je da je uputstvo Pedagoškog zavoda, koje je upućeno školama, u suprotnosti sa Ustavom BiH i zakonima. Salkić je, također, naveo da ovakva situacija predstavlja zloupotrebu inistitucija.\n“Ovo je entitet svih građana, ovo je Bosna i Hercegovina i nije nikakav srpski svijet. Ne postoji ustavno utemeljenje da se ovdje obilježava bilo kakvo srpsko jedinstvo, jer Ustav je jasan. Radi se o zloupotrebi inistucija, na način da se šalje poruka svima koji nisu Srbi da ovo nije prostor gdje treba da žive, da planiraju budućnost i ostanu”, kaže Salkić.\nZa Namira Ibrahimovića, direktora sarajevske Osnovne škole “Safvet-beg Bašagić” i nekadašnjeg voditelja obrazovne reforme u Kantonu Sarajevo (jednom od deset kantona u Federaciji BiH), obilježavanje Dana srpskog jedinstva u školama u Republici Srpskoj predstavlja samo jedan od primjera krize u kojoj se godinama nalazi obrazovni sistem BiH.\nŠkole u BiH, koje su tri decenije nakon rata podijeljene po etničkoj liniji, te rade po tri različita nastavna plana i programa, smatra on, predstavljaju poligon vladajućim politikama.\nŠkole kao politički poligoni\n“Škole služe za rješavanje svih frustracija, megalomanija, mitomanija i svih ostalih navodnih priča, da ih tovare na leđa djece, maltretiraju nastavnike. I ova preporuka u Republici Srpskoj bila bi odlična kad bi se sa djecom rekonstruisalo šta se zapravo događalo na području, koje se danas zove Republika Srpska od 1990-ih na ovamo, kako je došlo do naziva Republika Srpska.\nKad bi se propitale sve one uvriježene istine koje postoje u udžbenicima, a naravno nisu zasnovane na svim relevantnim činjenicama. I kad bi se govorilo o svim konkretnim zločinama koji su počinjeni na području Republike Srpske, naravno u skladu sa uzrastom djece”, smatra Ibrahimović.\nU ovom slučaju će, tvrdi, to biti samo slika jednog obrazovnog sistema kojem je najvažnije da ima buduće stanovnike koji neće propitivati to što im se nudi, nego će naučiti da prihvataju ono što im nadležene vlasti govore.\nDan srpskog jedinstva, slobode i nacionalne zastave prvi put je obilježen 2020. godine, nakon što je Vlada RS 10. septembra te godine usvojila zaključak o njegovom obilježavanju.\nDan kasnije, 11. septembra 2020., Vlada Republike Srbije donijela je i zaključak na temelju kojeg se ovaj praznik službeno obilježava na području Srbije.\nU povodu ovog praznika, prošle godine su institucije i javni objekti u Republici Srpskoj i Srbiji bili okićeni zastavama, a emitovane su himne i održane svečane akademije.\nIz Vlade Republike Srpske saopćeno je da je ovo samo jedna u nizu zajedničkih aktivnosti koje provode taj bh. enitet i Republika Srbija, povodom zajedničkog praznika.\nBosna i Hercegovina nema jedinstven zakon o praznicima na državnom nivou, iako je u posljednjih 25 godina bilo pokušaja njegovog donošenja.\nNa snazi su dva entitetska zakona, te zakon u Brčko distriktu BiH kao posebnoj teritorijalnoj jedinici koji se međusobno razlikuju.\nSamo Nova godina i Međunarodni praznik rada se, po zakonima, praznuju u cijeloj zemlji.\n*Saradnja na tekstu: Sadik Salimović


Novi Sad: Rigoleto uživo uz projekciju na zidu od 50 metara - NOVA portal\nKultura Autor:Matija Jovandić01. sep. 202019:26\nFoto: Printscreen/YouTube/Српско народно позориштe\nTreći "Kaleidoskop kulture" počinje u petak, 4. septembra i trajaće do 9. oktobra širom glavnog grada Vojvodine, najavila je danas Fondacija "Novi Sad 2021 – Evropska prestonica kulture". U okviru manifestacije biće izvedena i opera "Rigoleto" u koprodukciji sa Srpskim narodnih pozorištem, prvi put na otvorenom posle 170 godina i to uz video projekciju na fasadi dugoj 50 metara.\nProgram će u petak otvoriti umetničko-programski koncept „Liman 5“ na mestu gde se susreću industrijsko nasleđe i savremeno stvaralaštvo. Na prostoru nekadašnjeg Velikog Limana će pet umetnosti – arhitektura, književnost, vizuelna, primenjena i izvođačka, biti uvertira u pet nedelja „Kaleidoskopa kulture“.\nProgrami „Kaleidoskopa kulture“ biće dostupni i onlajn. Iz Fondacije „Novi Sad – Evropska prestonica kulture“ kažu da je podrška onlajn posetilaca velika, što je novi podstrek razvoju kulture.\n– Jedinstven podvig u Srbiji i regionu je najbolji opis ovogodišnjeg „Kalidoskopa kulture“. Svojom kulturom zajedništva, uključujući sve Novosađane, on ne samo što nadilazi uobičajeni pristup kulturi, već ovogodišnjom organizacijom, uživo i onlajn, prevazilazi ograničenja nametnuta virusom korona“, rekao je direktor Fondacije Nemanja Milenković.\nNemanja Milenković Foto: BETAPHOTO/DRAGAN GOJIC/DS\nDodao je da se „Kaleidoskop kulture“ razvija kroz uključivanje umetnika, ustanova kulture, nevladinih organizacija, građana i posetilaca, iz čega prozilazi jak programski koncept.\nUključena i pozorišta\nKultura zajedništva kroz jedinstven umetničko-programski pristup započeće ovogodišnjim svečanim otvaranjem, uz učešće Srpskog narodnog pozorišta, Internacionalnog festivala alternativnog i novog teatra „Infant“, Bitef teatra, Šabačkog pozorišta, teatra Mimart, umetničko-produkcijskog kolektiva Karkatag i Obnova film festa.\nKolaps projekta Rijeka Evropska prestonica kulture\nUz otvaranje će ići i izložba o „Velikom Limanu“, predstavljanje slobodnih umetnika iz nekadašnje „Kineske četvrti“, te izložba studenata sa smera Fakulteta tehničkih nauka za scenski dizajn.\nOpera kod Češkog magacina\nOpera „Rigoleto“, pod dirigentskom palicom Argentinca Luisa Gorelika, u koprodukciji sa Srpskim narodnih pozorištem na programu je u ponedeljak, 7. septembra, kod Češkog magacina.\n– Pravi je trenutak da pružimo jedni drugima ruke – možda sada po prvi put i da zapravo pokušamo da operski umetnici izađu iz operske zgrade i ostvare sjajnu sinergiju sa drugim načinom razmišljanja i drugim prostorom – rekao je reditelj Aleksandar Nikolić.\n"Novi Sad - Evropska prestonica kulture"Opera RigoletoSrpsko narodno pozorište


AERODROMI CRNE GORE: SJUTRA SLIJEĆU PRVI RUSKI TURISTI NAKON DUŽEG VREMENA | Ekonomija\nAERODROMI CRNE GORE: SJUTRA SLIJEĆU PRVI RUSKI TURISTI NAKON DUŽEG VREMENA | Mondo.Me Prod\nAERODROMI CRNE GORE: SJUTRA SLIJEĆU PRVI RUSKI TURISTI NAKON DUŽEG VREMENA 0 Podijeli Podijeli na facebook Podijeli na twitter Podijeli na viber Pošalji na mail\n25.04.2021. / 08:30 08:36\nAERODROMI CRNE GORE: SJUTRA SLIJEĆU PRVI RUSKI TURISTI NAKON DUŽEG VREMENA\nAutor Jovana Raičević Izvor Pobjeda 25.04.2021. / 08:30 08:36\nNa crnogorske aerodrome u naredim mjesecima slijetaće i avioni iz Rusije, Ukrajine, Švajcarske, Luksemburga, Poljske, Češke, najavljeno je iz kompanije Aerodromi Crne Gore, piše Pobjeda.\nIz Aerodroma CG je Pobjedi saopšteno da će avion kompanije Ural erlajnz sjutra nakon dužeg vremena dovesti ruske turiste u Crnu Goru.\nProjekcije Aerodoma CG su da će ove godine Aerodrom Podgorica ostvariti 50 odsto prihoda u odnosu na rekordnu 2019. godinu, dok očekuju da će tivatski aerodrom biti na nivou od 60 odsto u odnosu na 2019. godinu.\n“Tivatskom aerodromu je potvrđen za sjutra let iz Moskve, kompanije Ural erlajnz. Vjerujemo da će dolazak ruskih turista nakon dužeg vremena veoma povoljno uticati na predstojeću sezonu i dati novi vjetar u krila i ostalim ruskim kompanijama”, kazali su Pobjedi iz Aerodroma Crne Gore.\nIz ACG podsjećaju da je pandemija korona virusa razorno djelovala na svjetsku avio-industriju i drastično smanjila broj letova u svim zemljama koje su njime pogođene, naglašva Pobjeda.\n“Isto je zadesilo i Crnu Goru pa, iako ne možemo uticati na spoljašnje okolnosti, pokušavamo da uradimo što je do nas, pregovaramo sa avio-kompanijama da opet lete ka našoj zemlji i neke od njih saobraćaju već mjesecima”, rekli su iz ACG.\nNa podgorički aerodrom trenutno dolaze avio-kompanije sa sljedećih destinacija: iz Beograda (Air Serbia), Istanbula (Turkish Airlines), Beča (Austrian Airlines), Dortmunda (Wizz Air), Luksemburga (Lux Air), Kijeva (Wind rose), dok je na tivatskom aerodromu trenutno aktuelna linija Beograd – Tivat – Beograd, Air Serbia.\n“Nakon dugih i izazovnih pregovora, jako smo ponosni što smo uspjeli da na naše aerodrome slijeće poznata evropska avio-kompanija Luxair. Dva puta sedmično, naši građani imaju priliku da posjete srce Evrope, a mi u Crnoj Gori da dočekamo strane goste kao i veliki broj naših građana koji žive u dijaspori Velikog vojvodstva. Takođe, linija između Luksemburga i Tivta počinje od 15. maja, što bi trebalo da doprinese turističkoj sezoni i boljem povezivanju zemalja”, naveli su predstavnici ACG za Pobjedu.\nU kompaniji ACG od sredine maja očekuju otvaranje linije Podgorica – Cirih (Chair Airlines), dva puta nedjeljno, ističe Pobjeda.\n“Na Aerodromu Tivat očekujemo dolazak već pomenutog Lux aira, Edelweiss Air (Švedska), Bees Airlines (ukrajinska čarter i low cost kompanija), Nordwind Airlines (Rusija)”, precizirali su iz ACG.\nZa sada, za predstojeću ljetnju turističku sezonu Aerodromi CG imaju najavljene letove kompanija: Lot Polish Airlines – najavljeni letovi od početka juna mjeseca ka Varšavi, Poznanju, Katovicama i Pragu, kompanije Smart Wigs (Czech Airlines) – najavljeni letovi od kraja juna mjeseca ka Pragu, Rossiya Airlines – najavljeni letovi od početka juna mjeseca ka Moskvi i Ural Ailines – najavljeni letovi od početka juna mjeseca ka Moskvi, Kazanju i Krasnodaru.\nIz kompanije ACG pojašnjavaju da dolazak avio-kompanija najprije zavisi od epidemiološke situacije i u Crnoj Gori i u zemlji iz koje dolaze, naglašava Pobjeda.\n“Osim toga, avio-prevoznici, kao uostalom sve kompanije u svim industrijama, prolaze izazovni period u kome su pretrpjeli velike gubitke. Poznato je da su mnogi avio-prevoznici restruktuirali svoja preduzeća, otpustili određeni broj radnika i otkazali većinu ranijih destinacija”, kazali su predstavnici ACG.\nOni navode da trenutni avio-saobraćaj karakterišu dosta neizvjesni letovi, iako najavljeni, jer, kako kažu, situaciju diktira rasprostranjenost virusa, mjere koje zemlje uvode u cilju zaštite stanovništva, kao i spremnost i mogućnost ljudi da putuju u ovom trenutku.\n“Mi zaista ne možemo procijeniti kada bi kompanije i u kom obimu mogle da obnove saobraćaj ka našoj zemlji, mimo najavljenog. Međutim, svakodnevno radimo na onome na šta možemo da utičemo, što je naša obaveza i preduslov bilo kakve ljetnje turističke sezone”, ističu predstavnici ACG za Pobjedu.\nKljučni vakcinacija i poštovanje mjera\nOni dodaju da to znači da aerodromi u Podgorici i Tivtu moraju biti sigurni i bezbjedni, epidemiološke mjere na najvišem mogućem nivou, a naši zaposleni koji opslužuju putnike zaštićeni od virusa – zbog njih samih i zbog putnika, navodi Pobjeda.\n“Najzad, kada neka kompanija procjenjuje isplativost dolaska u određenu destinaciju, posebno u ovom kovid vremenu, od ključnog su uticaja vakcinacija stanovništva i poštovanje mjera. To se mora koordinisano obavljati između svih uvezanih sistema, na državnom i lokalnom nivou i uz pomoć privatnog sektora”, naglasili su iz kompanije ACG za Pobjedu.\nGovoreći o tome kakve poslovne rezultate očekuju u ovoj godini, iz kompanije ACG su podsjetili da je prošle godine avio-saobraćaj bio zatvoren na nekoliko mjeseci.\n“Jasno je da smo imali velike troškove, to jest da nijesmo imali mogućnost prihodovanja. Plan avijacijskih prihoda sada je napravljen na osnovu najava prometa putnika i aviona za ljetnju sezonu 2021, a kao uporedna godina uzeta je rekordna 2019. godina. Na primjer Aerodrom Podgorica je u 2019. godini ostvario preko 8,5 miliona prihoda, a projekcija je da ćemo ove godine uspjeti da ostvarimo makar 50 odsto od navedenog podatka – rekli su predstavnici ACG i dodali da avijacijski prihodi koji se očekuju od Aerodroma Tivat, opet na osnovu najava prometa putnika i aviona, iznose prema prognozama 60 odsto avio-saobraćaja iz 2019. godine, kojim se prihodovalo preko 14 miliona eura”, dodali su iz ACG za Pobjedu.\nPrije pandemije bili povezani sa 70 destinacija\nIz ACG navode da nije očekivano ni moguće da do suzbijanja virusa kovid-19 Crna Gora, ili bilo koja druga zemlja, obnovi vazdušni avio-saobraćaj u punom kapacitetu kakav je postojao prije pandemije, piše Pobjeda.\n“Podsjećamo da su Aerodromi CG do januara prošle godine imali saradnju sa oko 50 avio-kompanija, a da smo bili povezani sa skoro 70 destinacija. Naš cilj je da što prije preduzememo sve mjere da se stvore optimalni uslovi za dolazak turista”, poručili su iz ACG\nSnizili cijene usluga\nIz kompanije ACG ističu da su imajući uvidu cjelokupnu situaciju, težak položaj u kome se nalazi avio-industrija i neophodnost da Crna Gora ostvari bolju turističku sezonu od prethodne, napravili određene ustupke ka partnerima.\n“Kako bi ublažili posljedice pandemije, u junu prošle godine usvojen je novi cjenovnik aerodromskih usluga kojim su snižene cijene landinga i takse za bezbjednost, odnosno vraćene su na nivo prije povećanja u decembru 2019. godine. Istovremeno je usvojena i nova podsticajna šema koja predviđa značajno manji broj rotacija za ostvarivanje određenog popusta u odnosu na ranije”, zaključili su iz ACG za Pobjedu.\nAerodromi Crne Gore letovi turisti\nUpravo gledate DA VAM KRENE VODA NA USTA - DOMAĆE JAGODE PORODICE KAŽIĆ! 0 Video Prije 18 min Iako mnoge djevojke njenih godina, a i starije, radije biraju da budu influenserke i blogerke, Bojana je odlučila da...


srbijasport.net - Vesti - Košarka - Aleksinački Napredak upisao pobedu na strani, savladan Metalac u Valjevu\nČetvrtak, 29.10.2020 16:52\nVažna pobeda u sezoni; foto: JV / Vanja Keser\nPrvu pobedu u gostima košarkaši aleksinačkog Napretka ostvarili su u Valjevu pobedom nad Metalcem 71:61 (9:20, 21:14, 27:13, 14:14) u 4. kolu Košarkaške lige Srbije. Uz tri pobede i poraz Aleksinčani, najprijatnije iznenađenje KLS-a, zauzimaju petu poziciju.\nOsim prve četvrtine, koju su obeležili promešeni ziceri i slobodna bacanja, košarkaši iz Aleksinca nametali su svoj ritam i sigurnom partijom došli do važne pobede u Valjevu, gradu sa tradicijom u košarci.\nPočetkom druge četvrtine trojkom Anđušića domaći igrači su imali i 14 poena prednosti (23:9). A onda je ekipu Napretka poveo Raičević i serijom 20:4 aleksinački košarkaši su preokrenuli i poveli (29:27).\nPočetak drugog poluvremena obeležili su gosti sa juga Srbije i u jednom trenutku imali 13 poena prednosti (57:44). Košarkaši Metalca su pokušavli trojkama da uhvate priključak, ali je Napredak nastavio svoju igru i polako privodio meč kraju.\nSa 18 poena i 14 skokova najefikasniji u timu Napretka bio je Slaviša Bogavac, dok je Aleksandar Ilkić ubacio 16 poena. Aleksa Stepanović je u redovima Metalca bio najefikasniji sa 17 poena, a Toma Vasiljević je dodao 14 poena i 11 uhvaćenih lopti.\nTrener Napretka Nebojša Raičević bio je zadovoljan prvom pobedom na strani.\nUvek je lepo doći u Valjevo, znamo sa kakvim se problemima Metalac suočava od starta sezone. Rekao sam igračima da moramo biti strpljivi, što nije bilo slučaj u prvoj četvrtini. Ipak, u nastavku smo došli do svoje igre i uspeli da zaustavimo njihove udarne igre Vasića i Tomaševića. Ne želim da izdvajam pojedince, ali mislim da su Dimitrije i Ilikić zaista defanzivno bili odlični i doprineli pobedi. Zahvaljujem se na gostoprimstvu i trudićemo se da uzvratimo istom merom u Aleksincu - kaže Raičević.\nSa tri pobede i porazom Napredak je na petoj poziciji, a u subotu, 2. novembra u Aleksinac stiže beogradski Dinamik sa istim skorom.\nKošarka Muškarci Košarkaška liga Srbije Metalac Napredak Srbija Kolubarski okrug Valjevo\nDerbi KLS-a u Aleksincu: Napredak dočekuje beogradski...\n4 .kolo Košarkaška liga Srbije\nTamiš 78 : 72 OKK Beograd\nOKK Novi Pazar 100 : 66 Kolubara LA 2003\nVojvodina 92 : 94 Vršac\nMetalac 61 : 71 Napredak\nDynamic 94 : 82 Zlatibor\nSloboda 97 : 78 Dunav\nBorac 105 : 67 Mladost\n2 Zlatibor 4 3 1 7\n3 Sloboda 4 3 1 7\n4 Napredak 4 3 1 7\n5 Dynamic 4 3 1 7\n6 OKK Novi Pazar 4 3 1 7\n7 Vršac 4 3 1 7\n8 Tamiš 4 2 2 6\n9 Dunav 4 1 3 5\n10 Kolubara LA 2003 4 1 3 5\n11 Metalac 4 1 3 5\n12 Mladost 4 1 3 5\n13 OKK Beograd 4 0 4 4\n14 Vojvodina 4 0 4 4


TotalCar.rs » Počela serijska proizvodnja modela Ford Puma\nFord, novo, proizvodnja, Rumunija\n9. oktobra je u postrojenju kompanije Ford u Krajovi u Rumuniji i zvanično počela proizvodnja krosover modela Ford Puma.\nS obzirom da poseduje “blago” hibridnu tehnologiju, Puma će postati prvo hibridno vozilo koje se proizvodi u Rumuniji. Ovaj događaj je značajan za to postrojenje jer će se tamo od sada prvi put paralelno proizvoditi dva modela, Puma i EcoSport.\nNova Puma je jedan od osam elektrifikovanih vozila koje Ford planira da plasira na evropsko tržište. Početkom ove godine, predstavnici američkog proizvođača automobila najavili su da će svaki putnički automobil iz game te kompanije dobiti i elektrifikovanu varijantu. To će biti ili “blagi” hibrid, hibrid, plug-in hibrid ili potpuno električna varijanta.\nModel Puma će se širom Evrope prodavati sa dve verzije jednolitarskog EcoBoost “blago” hibridnog pogonskog sklopa. Jedna varijanta će razvijati 123 KS, a druga 153 KS. U zavisnosti od tržišta ovaj model će se prodavati u Titanium, Titanium X, ST-Line, i ST-Line X paketima opreme. Početna cena će biti 23.150 evra u Nemačkoj, za uvodni Titanium model.\n“Nova Puma predstavlja novo poglavlje naše kompanije”; rekao je Stjuart Ravli, šef Forda u Evropi.


Njujork: Kraj pandemije prioritet gradonačelnika Adamsa\nTanjug 1. januara 2022. 22:49\nNJUJORK – Novi gradonačelnik Njujorka Erik Adams najavio je danas da će najveći grad SAD izvući iz pandemije, oslanjajući se na otpornost Njujorčana, obećavajući da će nove gradske vlasti raditi bolje, iako to, kako je naveo, neće biti radikalno drugačije.\nNekoliko sati nakon što je položio zakletvu na Tajms skveru dok je otkucavalo staroj 2021. godini, Adams je iskoristio svoje inauguraciono obraćanje da obeća veću efikasnost, podseti Njujorčane na njihovu reputaciju da važe za čvrste ljude i podstakne skoro devet miliona stanovnika grada da donesu novogodišnju odluku da njihove živote više neće kontrolisati pandemija, prenosi AP.\n„Vakcinacija ne dozvoljava kriza da vas kontroliše. Uživanje u predstavi na Brodveju, slanju dece u školu, povratku u kancelariju. Ovo potvrđuje da je naš grad naš“, rekao je Adams u Gradskoj kući.\nDok preuzima dužnost, Adams (61) se suočava se sa ogromnim izazovom izvlačenja grada iz pandemije, dodaje AP, podsećajući da se Njujork bori sa rekordnim brojem slučajeva izazvanih varijantom omikron.


RTS :: Tanjug odgovara Izetbegoviću\nPolitika Tanjug odgovara Izetbegoviću\nutorak, 14. nov 2017, 16:29 -> 16:47\nAgencija Tanjug navodi da Izetbegović, naime, ne demantuje današnjim saopštenjem ništa od onog što je rekao, a Tanjug preneo, pa ni svoj politički stav o nezavisnosti Kosova, već pokušava da negativan odjek svoje političke poruke preusmeri na Tanjug "i na taj način obezbedi neku vrstu amnestije za sopstveni politički faul".\nTakođe se navodi i da iz Tanjuga, "umesto da isprave očiglednu lažnu vijest, koju su plasirali", nastavljaju da "obmanjuju javnost, izvrću činjenice i plasiraju nove neistine".\nU saopštenju, međutim, ne slučajno, nema ni reči o tome koja je to lažna vest, šta je to Tanjug netačno objavio, nigde demantija na ono što je Izetbegović rekao, pa ni čime je nastavio da "plasira nove neistine", navodi agencija.\nKako piše, cela teza o "lažnoj vijesti", nameri i konstrukciji, koja se prebacuje Tanjugu, zasnovana je na nepreciznosti u odgovoru na pitanje da li će BiH priznati Kosovo.\nTanjug je, kako se navodi, odgovor Izetbegovića "nadam se da da" najpre preneo kao "da", a zatim to ispravio.\nZa "narušavanje odnosa Bosne i Hercegovine i Srbije", te "kreiranje loše atmosfere uoči posete Predsjedništva Bosne i Hercegovine Beogradu" sigurno nije odgovoran Tanjug, kako tvrdi njegov Kabinet, već sam Izetbegović, ističe se u odgovoru agencije.\nOn je uostalom, kako se navodi, toga bio svestan kada je rekao: "Što se mene tiče, dosad je Kosovo trebalo da bude priznato. Sad će se naljutiti naše kolege....".\n"Sa 'ljutnjom kolega', međutim, Izetbegović mora da se izbori vlastitim političkim kapacitetima i integritetom. Tanjug mu u tome neće pomoći", ističe agencija.\n1 Brnabić sa Židanom: Ukidanje taksi uslov za nastavak dijaloga\n2 Slobodan koji je sanjao slobodu\n3 Direktor KBC-a u Mitrovici: Nismo dobili pomoć od Prištine\n4 Kfor: Oklopna vozila nisu pretnja, nema naznaka vojne akcije\n5 Lideri EU, na zahtev Kipra, i o dijalogu Beograda i Prištine


Smart Impact Talks: onlajn serijal o preduzetništvu – Smart kolektiv\nHome|Aktuelnosti, Razvoj socijalnih inovacija, Smart Impakt Fond|Smart Impact Talks: onlajn serijal o preduzetništvu\nDina Vukovic2022-05-10T13:36:53+00:0029 априла, 2022|\nVeć tri sesije su održane i još tri su najavljene u okviru moderiranog talk-show programa „Smart Impact Talks“ koji inspiriše mlade ljude preduzetničkim pričama dajući im uvid u iskustva uspešnih kompanija.\nSa idejom da mladima koji su zainteresovani za pokretanje ili vođenje biznisa omogući uvid u iskustva uspešnih preduzeća, Smart Kolektiv je pokrenuo serijal onlajn događaja pod nazivom “Smart Impact Talks”. Do sada su održane tri sesije koje su bile posvećene etičkim proizvodima, zelenim i pametnim tehnologijama i u saradnji sa „Social Impact Award“, upoznavanju sa preduzetnicima i inovatorima širom Evrope. Naredne sesije biće posveće ženama preduzetnicama, kreiranju tehnoloških rešenja sa ciljem ostvarivanja pozitivnog društvenog uticaja – “Tech for good” i upoznavanju sa još jednim programom koji podstiče pokretanje biznisa – RISE.\nČervrta sesija na temu „Žensko preduzetništvo“ održava se u sredu, 11. maja, na kojoj ćemo sa sjajnim preduzetnicama razgovarati o izazovima i usponima na putu do uspešnog biznisa kakav danas vode. Čućemo sasvim različite priče, od uspešnog preduzeća izgrađenog na temelju ne baš obećavajućih ideja, preko nesvakidašnje muzičke škole za decu i odrasle, do priče o preduzetnici čija građevinska firma se probila na inostrano tržište. Gošće su: Vesna Radić i Ana Rančić (Eva Music), Jelena Damnjanović (Apokrifi) i Vera Stevanović (Ludus), a razgovor će moderirati Sonja Dakić – Živi Radi Voli. Prijave se vrše putem formulara – https://forms.gle/TEYD1YTNZxDVFtvg8\nOvde možete da pogledate video snimke sa prve tri sesije:\n“Smart Impact Talks” predstavlja seriju od šest onlajn događaja u trajanju od po 90 minuta, tokom kojih gosti, preduzetnici/e i inovatori/ke, kroz format moderiranog talk show-a dele sa učesnicima svoje preduzetničko iskustvo, uspehe, neuspehe i lekcije naučene na tom putu. Onlajn serijal “Smart Impact Talks” realizuje se sa ciljem da zainteresovanim mladim preduzetnicama/ima, kao i onima koji žele da saznaju kako je to biti u preduzetničkim cipelama, predstavimo inspirativne i inovativne biznise koji posluju u našoj zemlji i zajedno sa učesnicima otvorimo razgovor na temu kako pokrenuti i razviti svoje preduzeće.\n“Smart Impact Talks” realizuje se u okviru Programa za održive ideje. Program za održive ideje se sprovodi uz podršku U.S. Embassy Belgrade i deo je petogodišnje strategije i programa Smart Impakt Fond – Fond za razvoj održive ekonomije.


Aurora bežićni zvučnik koji će zadovoljiti sve audiofile - Muški magazin - trendovi, fitness, lifestyle, saveti, devojke... `\nBritanska kompanija iFi, je odgovoran za kreaciju ovog remek dela koje nam donosi najbolji zvuk na tržištu, ali i dizajn koji bi slobodno mogli svrstati kao jedan od najlepših. Ovaj bežični sistem nosi naziv Aurora i donosi sa sobom dosta pogodnosti koje će se sigurno svideti najvećim audiofilima.\nDizajniran od strane Džulijena Hazize iz kompanije iFi, a inspirisan radovima japanskih arhitekti Šigeru Bana i Tadao Anda, Aurora zvučnik obložen je bambusom, dok unutra sadrži piramidalnu formu od aluminijuma. Drvo na prednjoj strani zvučnika podeljeno je digitalnim displejem i kontrolnim panelom, dok zadnji deo ima isečenu sekciju u kojoj postoji ulaz za apsolutno sve komponente, bilo da su one digitalne ili analogne.\nNije važno sa kog uređaja puštate muziku na ovaj sistem, jer će Aurora, odnosno pojačalo unutar sistema, omogućiti najbolju reprodukciju zvuka. Zvučnici od 4.7 inča, takođe će omogućiti da zvuk čujete u velikim prostorijama i on će iz njih uvek izlaziti čist i bez statičkih smetnji.\nPošto se ovde radi o unikatnom zvučnom sistemu, cena Aurore neće biti tako jeftina, pa ćete za ovakav bežični zvučnik morati da izdvojite 1400 dolara.\nPROČITAJTE SLEDEĆI TEKST: Koliko pažnje treba da vodimo kada kupujemo kućište računara?


OTKRIVAMO: KINEZI NAM ŠALJU PET MILIONA VAKCINA - najkasnije do kraja godine bićemo zaštićeni od korone\nLuna јул 20, 2020, 6:17 пре подне\nKao što je Srpski telegraf najavio još 9. maja, Si Đinping nas je stavio visoko na listu prioriteta iako je u red za kinesku vakcinu stalo nekoliko desetina zemalja.\nSrbija će nabaviti pet miliona vakcina protiv virusa KOVID-19 iz Kine, a to je zemlja o kojoj je predsednik Aleksandar Vučić govorio pre nekoliko dana.\nKako saznaje Srpski telegraf, obistinjuje se ono što je naš list pre dva meseca i najavio, kineski naučnici završili su klinička ispitivanja vakcine (krajem juna, baš kao što je u našem tekstu objavljenom 9. maja i pisalo) i ona se uveliko daje ugroženim kategorijama.\nPrema informacijama do kojih je naš list došao u diplomatskim izvorima, u red za kinesku vakcinu stalo je nekoliko desetina država. Ipak, zbog ograničenog kapaciteta proizvodnje i ogromne domicilne potražnje u Kini (1,42 milijarde stanovnika) nema šanse da će svi stići na red u ovoj godini. Najverovatnije će isporuka biti omogućena za svega dvadesetak država. Pozicija Srbije, međutim, izuzetno je jaka, zahvaljujući velikom prijateljstvu Beograda i Pekinga, koje dvojica lidera Vučić i Si Đinping često nazivaju čeličnim i vakcina će nam biti dostupna maltene istog trenutka kada i najširim slojevima kineskog stanovništva.\nUSKORO I ZVANIČNO\n- Mada to Kina još nije zvanično saopštila, vakcina protiv korone, koju su proizveli najbolji tamošnji stručnjaci, prošla je sva klinička ispitivanja, ukupno četiri faze, tri koje se uobičajeno sprovode i još jednu, dodatnu, kada je primilo još 1.000 volontera. Sada se već daje stanovništvu koje je zbog pratećih bolesti najugroženije od KOVID-19 - objašnjava sagovornik Srpskog telegrafa.\nKina je, podsetimo, od prvog dana pandemije stala snažno uz Srbiju. Osim nebrojenih pošiljki medicinske opreme za borbu protiv korone, u našu zemlju stigli su i vrhunski kineski lekari koji su ovde proveli više od mesec i po dana i presudno doprineli da se prvi udar virusa primi na najbolji način. Po njihovim preporukama, otvarane su privremene bolnice, pre svega, na Beogradskom sajmu, a višestruko je podignut i broj testiranja na dnevnom nivou. Takođe, oni su učestvovali na sastancima republičkog kriznog štaba.\nDodatnu potvrdu ovih saznanja dalo je i to što je ambasadorka Kine Čen Bo u četvrtak, dan nakon što je predsednik Vučić objavio informaciju o razgovorima o nabavci vakcina, ne imenujući zemlju s kojom se priča, uručila Ani Brnabić pismo premijera svoje države Li Kećenga.\n- Naše dve zemlje suočavaju se sa zajedničkim izazovom - pandemijom, u čijem prevazilaženju sarađuju i uzajamno se pomažu, što iskazuje visok nivo odnosa i dalje produbljuje prijateljstvo dva naroda - naveo je Kećeng, uz jasnu poruku da je Kina spremna da sa Srbijom dalje produbljuje razmenu iskustava i saradnju na polju medicine i javnog zdravlja.\nIzvor: Portal Srpskog telegrafa\nOZNAKE KORONASrbijaSvetSrbija Najnovije Vesti


REFERENDUM U SRBIJI: Građani odlučuju o promeni Ustava, predsednik Vučić glasa u 9 časova – UDARNA VEST . rs\nREFERENDUM U SRBIJI: Građani odlučuju o promeni Ustava, predsednik Vučić glasa u 9 časova\nnedelja, 16. januara, 2022 2 min read UdarnaVest\nBiračka mesta su otvorena u 7 časova ujutru, i biće zatvorena u 20 časova, prenosi Alo.\nReferendumsko pitanje glasi: „Da li ste za potvrđivanje Akta o promeni Ustava Republike Srbije?“, a građani se izjašnjavaju zaokruživanjem odgovora „da“ ili „ne“\nVeliki broj građana na Kosovu i Metohiji okuplja se u srpskim sredinama kako bi pokušali da ostvare svoje građansko pravo i glasaju.\nOni se pitaju zašto za njih ne važe ljudska i građanska prava kao za sve druge na KiM.\nPredsednik Vučić glasa u 9 časova\nPredsednik Srbije Aleksandar Vučić će povodom Republičkog referenduma radi utvrđivanja Akta o promeni Ustava Republike Srbije danas, u 09.00 časova, glasati na biračkom mestu broj 140, u vrtiću „Tesla-nauka za život“ na Novom Beogradu.\nIvica Dačić glasao na referendumu\nPredsednik Narodne skupštine Srbije Ivica Dačić, glasao je jutros na republičkom referendumu o promeni Ustava u delu koji se odnosi na pravosuđe.\nDačić je glasao u 7.00 časova na biračkom mestu 35 u Mesnoj zajednici „Dedinje“ i kao prvi glasač otvorio glasanje na tom biračkom mestu.\nRIK je utvrdio da u Srbiji ima 6.510.323 glasača, za sve jedinice lokalne samouprave i na svim mestima.\nGlasači sa Kosova i Metohije, budući da Priština nije dopustila Srbima da glasaju na referendumu, svoje pravo mogu da iskoriste na biračkim mestima u četiri grada centralne Srbije – Kuršumliji, Raški, Novom Pazaru i Vranju\nUJUTRU MRAZ, TOKOM DANA SUNČANO! Pogledajte najnoviju prognozu – Uveče dolazi do PROMENE VREMENA!\nOGLASIO SE NOVAK ĐOKOVIĆ: Izuzetno sam razočaran! Dajte mi malo vremena da se oporavim od svega ovoga…\nUDARNA VEST: OVO JE ŠPEKULANT IZ VALJEVA OSUMNJIČEN DA JE IZAZVAO NESTAŠICU ŠEĆERA! Već je bio hapšen zbog utaje poreza!


TRENERI ODLUČILI: LUKA ŠKORIĆ NAJBOLJI IGRAČ!\nZRENJANIN – Pored velikog uspeha Vitezova iz Kleka, nakon osvajanja prvog mesta u TLS američkog fudbala i plasmana u Drugu ligu Srbije, ovih dana na adresu Klečana stiglo je još nekoliko individualnih i timskih priznanja.\nNaime, po uzoru na prvoligaše i drugoligaše, ove godine je, po prvi put, organizovan izbor za najbolje pojedince Treće lige Srbije, popularno nazvano MVP lige, kao i izbor za najboljeg trenera i fer-plej ekipu.\nNakon sabiranja glasova gotovo svih ekipa učesnica ovogodišnje TLS, za MVP grupe Sever, kao i za MVP kompletne lige, proglašen je Luka Škorić iz ekipe Vitezovi. On je sa 10 osvojenih glasova, iza sebe ostavio Dobrosava Manića iz kraljevačkih Kruna, koji je osvojio ukupno 6 glasova, i još jednog člana klečanskih Vitezova, Jovana Kleuta, kojem je dodeljeno 5 glasova.\nVitezovi su, takođe, nadmoćno osvojili prvo mesto i među fer-plej ekipama, sakupivši 11 bodova, dok je drugo mesto pripalo Piratima, koji su sakupili 8 bodova.\nMeđu trenerima, Željko Đajić (Vitezovi, Klek) sa 7 dobijenih bodova, zauzeo je visoko treće mesto, zaostavši za Goranom Šeničićem (Krune, Kraljevo) i Darkom Štablerom (Ajkule, Šabac), koji su podelili titulu najboljeg trenera, za samo jednim bodom.\nTagoviamerički fudbal Klek Luka Škorić sport zrenjanin TLS vitezovi


Beogradski centar za ljudska prava - Belgrade Centre for Human Rights » Ostvarivanje prava na samoopredeljenje – kako izbeći konflikt?\nProjekat podržala Delegacija Evropske unije u Republici Srbiji / Delagation of the European Union to the Republic of Serbia\nDonator: Delegacija Evropske unije u Republici Srbiji / Delagation of the European Union to the Republic of Serbia\nPravo na samoopredeljenje naroda se u svim relevantnim dokumentima UN tretira kao neotuđivo pravo naroda, i predstavlja preduslov za uživanje osnovnih ljudskih prava i sloboda. Ipak, sa druge strane, to je jedno od najkontraverznijih pitanja međunarodnog prava i politike.\nIdeja ovog projekta je da se doprinese rasvetljavanju određenih problema koji stvaraju pravne i političke nedoumice vezane za koncept samoopredeljenja.\nPrvenstveni cilj projekta je da se jednoj od najžustrijih debata u Srbiji ali i svetu doprinese kroz upoznavanje javnosti sa postojećim savremenim relevantnim materijalima nastalim van regiona. Iz tog razloga na sajtu Beogradskog centra za ljudska prava oformljena je baza podataka koja će sadržati relevantne i savremene tekstove međunarodnih stručnjaka prevedenih na srpski jezik.\nViše o istoriji prava na samoopredeljenje možete pročitati ovde.\nProjekt doprinosi i umrežavanju domaćih i međunarodnih stručnjaka, studenata, novinara koji će imati priliku da se susretnu na međunarodnoj konferenciji 18.i 19.novembra u Beogradu.\nOvde možete preuzeti program konferencije.\nBeogradski centar za ljudska prava posebno poziva mlade novinare da prisustvuju konferenciji kako bi kasnije uzeli učešće na panelu « Kako izveštavati o temama koje dele društvo ?», 24.novembra u Beogradu.\nPreporučeni tekstovi za dalje čitanje\nSamoopredeljnenje u praksi\nPravo na samoopredeljenje u očima medija


Strah od Zmaja: Evropa podiže zid protiv Kine — Srbija na udaru - 03.03.2018, Sputnik Srbija\nLjuti Nemci zbog Kineza u „Dajmleru“, ljuti Austrijanci zbog Kineza koji će graditi Pelješki most. Sprema li se EU blokada za kineske investicije? 03.03.2018, Sputnik Srbija\nPuna je Kina evropskih,nemačkih ,američkih fabrika!Tako može ali obrnuto ne može.\nMentalitet zavidnog psa. Pas kada ne može da pojede nešto, on se na to pomokri da drugi psi ne bi jeli. Tako i JevRopska Unija, ona sama ne može i neće da investira u istočno-evropske zemqe, ali bi zavidno da spreči druge da tamo investriaju. Germanski četvrti rajh sa savremenim ekonomskim gasnim komorama za čitave narode "niže rase".\nanalize i mišljenja, komentari i analitika, kina, nemačka, mađarska, eu, aleksandar vučić, angela merkel, viktor orban, zoran zaev, slobodan samardžić, borislav korkodelović\n07:02 03.03.2018 (Osveženo: 07:04 03.03.2018)\n3 Mart 2018, 09:312\n3 Mart 2018, 09:191


Višegrađanin u Americi drži predavanja o konfliktima | Palelive.com\nPočetna Regija Višegrad Višegrađanin u Americi drži predavanja o konfliktima\nVIŠEGRAD – Višegrađanin Savo Heleta, koji je 2006. godine završio studije na američkom Univerzitetu Sveti Đorđe u Minesoti, na ovoj visokoškolskoj ustanovi drži predavanja studentima o postratnom razvoju zemalja koje izlaze iz ratnih konflikata.\nNovinar Slavko Heleta kaže da je Savo održao i promociju svoje knjige „Nije bilo vrijeme da umrem“, objavljenu u Americi 2008. godine, koja je nedavno prevedena na srpski i uskoro bi trebala biti objavljena u Beogradu.\nOn je pojasnio da je riječ o memoarima u kojima je Savo opisao uništeno djetinjstvo u BiH za vrijeme rata i boravka u Goraždu sa porodicom od 1992. do 1994. godine.\n„Knjigu je napisao nakon dvogodišnjeg ratnog iskustva, kao dječak, u okruženom Goraždu, kroz priču o patnjama njegove porodice i drugih preostalih Srba u gradu, ali i srpskom granatiranju grada, o gladi i svakodnevnom strahu za život“, kaže Slavko Heleta.\nSavo Heleta završio je o postdiplomske studije i doktorirao na Nelson Mandela Univerzitetu u Port Elizabetu u Južnoafričkoj Republici.\nUniverzitet Sveti Đorđe\nPrethodni članakObustavljeni radovi na obnovi ćuprije na Drini\nNaredni članakNacrt budžeta opštine Pale za 2014. godinu


Korona brojke i dalje padaju u Kladovu i Majdanpeku - Glas Zaječara\nHome Društvo Korona brojke i dalje padaju u Kladovu i Majdanpeku\nNovih slučajeva zaražavanja korona virusom svakodnevno ima u Kladovu i Majdanpeku, međutim izlečenih je sve više, pa se smanjuje broj aktivno zaraženih. Još jedan pacijent iz majdanpečke opštine preminuo od posledica virusa.\nEvidentirano je 16 novoobolelih u kladovskoj opštini, od virusne infekcije oporavilo se 25 i broj aktivno zaraženih spustio se na 155.\nPodsećanja radi, pre nedelju dana aktivno pozitivno bilo je 188 osoba.\nU ovoj podunavskoj opštini je od početka epidemije korona virusom inficirano 2.935 osoba, izlečen je 2.681 oboleli i preminulo je 99 pacijenata od posledica virusne infekcije.\nJuče su u kovid ambulantama Doma zdravlja Majdanpek testirane 43 osobe i kod 11 je laboratorijski potvrđeno prisustvo korona virusa.\nJedan pacijent je preminuo od posledica korona virusa i aktivno pozitivne su 72 osobe, pri čemu 47 obolelih nije primilo nijednu dozu vakcine.\nZbog teže kliničke slike u kovid bolnicama hospitalizovano je šest pacijenata, upola manje nego pre nedelju dana.\nOd početka epidemije u opštini Majdanpek zaražene su 2.223 osobe, izlečeno je 2.066 obolelih, a od posledica korona virusa preminulo je 85 pacijenata.\nPrethodni tekstKon: Novi udar virusa moguć za desetak dana


Vesti online / Vesti / Srbija / "Kancelarija Kosova na severu je uspeh građana"\n"Kancelarija Kosova na severu je uspeh građana"\nMeđunarodni civilni predstavnik Piter Fejt ocenio je danas da otvaranje Kancelarije vlade Kosova u severnoj Mitrovici predstavlja uspeh za lokalno stanovništvo i samo Kosovo, i pozvao Prištinu da iskoristi pozitivan zamah nastao njenim otvaranjem da ojača odnose sa žiteljima severa.\nFejt je ocenio, navodi se u saopštenju, da građani počinju da uviđaju korist od decentralizacije\nFejt je ocenio da građani severa Kosova žele da preuzmu kontrolu nad pitanjima koja su u njihovom interesu.\n"Oni počinju da uviđaju da im decentralizacija nudi stvarne koristi i sve više su otvoreni da se angažuju sa strukturama koje su istinski transparentne i legitimne. Kancelarija je uspeh za lokalno stanovništvo i za Kosovo," kazao je Fejt.\nSRBIJA Grafti OVK osvanuli u Južnoj Mitrovici\nSreda 29.08.2012. 19:31\nPiter Fejt, dokazani neprijatelj Srbije, govori o nekim manjinama i o legitimnosti lazne drzave Kosovo! Sta taj odobri ili proglasi uspehom, to je za srpski narod zasigurno totalni neuspeh. Traziti smenjivanje ovog NATO diplomate i ukloniti izmisljenu banditsku kancelariju siptarskih terorista sa Kosmeta, pod hitno !!!\nSreda 29.08.2012. 20:34\nOvaj necovek treba biti tretiran kao okupator i tako se treba prema njemu i odnositi.Uspeh kojih gradjana nije naveo.I Turci su bili 500 godina.Nicija nije sijala do zore\nČetvrtak 30.08.2012. 06:56\nSmrad fasisticki misli da je posao zavrsen sa otvaranjem kvislinske kancelarije. Dim i barut je moja himna!!


“Kupcima stanova u opštinskoj zgradi ugrožena budućnost” | Srbija - Čivijaš radio\n“Kupcima stanova u opštinskoj zgradi ugrožena budućnost” | Srbija\nU toku 2015. godine počela je izgradnja višespratne zgrade u samom centru Stare Pazove. Pompezno najavljivan kao prvi veći projekat novoformiranog javnog preduzeća Opštinske stambene agencije, trebalo je da obezbedi jeftine stanove za porodice kojima bi to bila prva nekretnina. Ubrzo se ispostavilo da cene stanova u ovoj zgradi ipak neće biti niže od tržišnih, kao i da stanovi nisu rezervisani samo za određene socijalne kategorije, piše u saopštenju odbornika GG “Izbor” Branislava Uzelca iz Stare Pazove.\nIpak i pored toga budući kupci u tom trenutku nisu ni slutili kakvi problemi ih očekuju narednih godina. Smatrali su da u ovom slučaju nije rizično kupiti stan koji je još uvek u izgradnji, pošto je investitor lokalna samouprava, a i kupoprodajni ugovori su im navodno garantovali određene rokove i prava.\nŠest godina kasnije, ova zgrada iako naizgled završena, još uvek nije dobila upotrebnu dozvolu, a prema našem zakonu ukoliko u roku od pet godina od izdavanja građevinske dozvole objekat ne bude završen i ne dobije upotrebnu dozvolu, građevinska dozvola se poništava i može doći do rušenja objekta i izdavanja nove građevinske dozvole drugom investitoru.\nZa ovu zgradu građevinska dozvola je izdata još 2013. godine, a njena dopuna i izmene usvojeni su 2015.\nNaš pokušaj da izvršimo uvid u građevinsku dozvolu završio se veoma neprijatnim razgovorom za načelnikom opštinske uprave, koji nam je pred više svedoka direktno zabranio da o ovom pitanju razgovaramo sa načelnicom odeljenja za urbanizam i građenje. Ni pored pokušaja da objasnimo da se radi o javno dostupnim informacijama nije nam dozvoljeno ni da se obratimo bilo kome od zaposlenih u tom odeljenju i rečeno nam je da svaki zahtev koji imamo dostavimo pismenim putem.\nNaša je pretpostavka da je ovo učinjeno iz želje da se prikriju važni dokazi koji bi pokazali da je građevinska dozvola istekla i da trenutni objekat nelegalno postoji u centru Stare Pazove. Ipak u ovom trenutku manji je problem sama nelegalna gradnja, a mnogo veći što su mnogi stanari u zgradu već useljeni i što su oni svoje stanove opštini odavno isplatili.\nPrema rečima stanara sa kojima smo razgovarali, u toku 2018. godine njima je praktično naređeno da se usele u tada navodno završenu zgradu. Već tada su rokovi izgradnje probijeni za više od dve godine. Njima je tada obećano da će uskoro biti izvršen i tehnički prijem i da će zgrada dobiti upotrebnu dozvolu.\nTo se do danas ipak nije desilo i zgrada još uvek nije zavedena u katastru kao stambeni objekat, što znači da u njoj ne bi smeo niko da živi, jer nije prošla tehnički prijem i potencijalno je nebezbedna. Već tri godine stanari plaćaju komunalije poput struje, vode i grejanja, ali i troškove održavanja zgrade i profesionalnog upravnika.\nOvo poslednje sprovodi se preko stambene zajednice osnovane u decembru 2018. godine, što je prema rečima nadležnih direktno kršenje zakona koji ne dozvoljava da se stambena zajednica formira u objektu koji nema upotrebnu dozvolu i nije zaveden u katastru nepokretnosti.\nKao što vidimo u ovom rešenju njega je potpisala tadašnja načelnica odeljenja za urbanizam Maja Grbić koja trenutno u Skupštini Srbije obavlja funkciju narodne poslanice ispred Srpske napredne stranke. Iz nekog razloga iz opštine su dozvolili da već duže od dve godine, stanari ove pravno nepostojeće zgrade, kroz stambenu zajednicu finansiraju investicione radove na njoj i troškove profesionalnog upravnika kog je upravo opština prinudno postavila.\nPotencijalno dodatno kršenje zakona postoji i od strane sadašnjeg upravnika Vojislava Jekića koji je prema zvaničnim podacima licencu za taj posao dobio tek u martu 2019. godine, dok nam stanari ove zgrade kažu da je on taj posao obavljao I nekoliko meseci pre toga.\nSa pravnim stručnjacima konsultovali smo se i u vezi kupoprodajnih ugovora koje su stanari potpisali i potvrđeno nam je da su oni prekršeni u najmanje dve tačke koje se tiču rokova završetka izgrednje objekta i uslova za useljenje, tačnije dobijanja upotrebne dozvole i upisivanja u katastar. Ovakvo kršenje ugovora stanarima donosi mogućnost da se kroz tužbu naplati odšteta od investitora, tačnije opštinske stambene agencije, što bi prema rečima pravnika trebao da bude jednostavan sudski postupak ukoliko stanari žele da ga pokrenu.\nMeđutim u ugovoru postoji još jedna stavka koja potencijalno ugrožava kompletan ugovor i preti da ga poništi na štetu kupaca koji su stanove već platili opštini. U samom ugovoru stambeni objekat u kome se nalazi stan kao predmet prodaje identifikuje se prema jedinstvenoj građevinskoj dozvoli, a ukoliko su naše sumnje tačne i ona je istekla, kompletan ugovor mogao bi biti poništen i proglašen nevažećim pošto objekat koji se spominje u njemu pravno gledano ne postoji. U tom slučaju postoji mogućnost da svi stanari ostanu bez svoje imovine, a uloženi novac morali bi da traže od opštine kroz krivični postupak zbog prevare i privatne tužbe za nadoknadu štete.\nVeć sada ustanovili smo brojne nepravilnosti i kršenja propisa i zakona prilikom realizacije ovog projekta, a podneli smo i zahteve za pristup važnoj dokumentaciji, koja bi mogla u potpunosti da nam prikaže zašto je došlo do ovakve situacije. Da li su i kakve tačno zloupotrebe vršene, ko je sve u njih umešan i ko će sve trpeti njihove posledice. Žrtve su svakako svi stanari zgrade u ulici Ćirila i Metodija 6, ali i ostali građani opštine Stara Pazova čiji novac će biti upotrebljen za nadoknadu troškova i štete koja je naneta.\nGlavni razlog da započnemo ovo istraživanje bio je višegodišnji progon i maltretiranje porodice Bursać koja je jedan od kupaca stana u zgradi. Samohrana majka i penzionerka narušenog zdravlja, Bosiljka Bursać, verovala je da će kupovinom svog prvog stana rešiti stambenu situaciju, ali nije ni slutila da će zbog svog izlaska u javnost povodom problema sa useljenjem, doživeti sve ono što joj se dešava poslednjih godina.\nBosiljka i njena ćerka isložene su već dugo psihičkom maltretiranju i pretnjama zbog toga što su javnosti pokušale da skrenu pažnju na problem koje imaju kao kupci stana u zgradi. Nadamo se da će iznošenje ovih konkretnijih dokaza ohrabriti i druge stanare da pokrenu pravne postupke protiv opštine Stara Pazova i što pre zaštite svoja prava dok to ne bude kasno.\nOdbornik GG Izbor Stara Pazova Branislav Uzelac


"850.000 prijavljenih, uskoro pola milona vakcinisanih" - NOVA portal\n„850.000 prijavljenih, uskoro pola milona vakcinisanih“\nDruštvo Autor:RTS01. feb. 202109:37\nDržavni sekretar u Ministarstvu zdravlja Mirsad Đerlek poručio je da je interesovanje za vakcinaciju i više nego očekivano i da se trenutno preko 850.000 ljudi prijavilo. Ističe da bi do srede broj vakcinisanih mogao da pređe pola miliona. Najavio je i dolazak novih doza vakcine.\nPočinje i revakcinacija i uvek razmišljamo korak napred. Pored punktova koje ćemo otvoriti van zdravstvenih ustanova, otvorićemo punktove i u zdravstvenim ustanovama – to su i klinički centri, kliničko-bolnički centri, zdravstveni centri, opšte bolnice. Želimo da pojačamo kapacitet i radimo na poboljšanju organizacije sprovođenja imunizacije“, navodi Đerlek.\n„Sve zdravstvene ustanove moraju biti već danas spremne što se tiče vakcinalnih punktova“, dodao je Đerlek.\nNajavio je da se u Beogradu otvara novi punkt u „Belekspo centru“.\n„Mi smo razradili Sajam, mi tu već možemo da vakcinišemo preko 10.000 ljudi. Međutim, želimo da i ljudima na Novom Beogradu približimo mesto za vakcinaciju, ‘Belekspo’ je spreman mi ćemo danas samo malo o kadrovima razgovarati i obezbediti kadar. Razgovaramo i o Borči, jer želimo da u svim delovima Beograda ljudima približimo vakcinalne punktove“, naglašava Đerlek.\n„Uskoro prelazimo cifru od pola miliona vakcinisanih“\nDanas se nastavlja imunizacija: Vakcinisano 438.000 ljudi\n„Trenutno ima preko 850.000 ljudi prijavljenih, ja očekujem vrlo brzo ovih dana da ćemo preći cifru od milion“, rekao je Đerlek i dodao da ćemo možda do srede preći i cifru od pola miliona vakcinisanih.\nIstakao je da je najvažnije da je država obezbedila vakcine, kao i da se danas očekuje nova isporuka „Fajzerovih“ vakcina, ako i da imamo dovoljno ruske „sputnjik V“ i kineske vakcine.\n„Ono što se od početka vodi računa je o toj drugoj dozi, tu grešku su napravile mnoge zemlje Evrope, koje nisu razmišljale pa su išle na kvanitet i dale građanima prvu dozu, a ostavili ih bez druge doze“, objasnio je Đerlek.\n„Ostali su još neki zdravstveni radnici koji su preboleli kovid i ponovo su pokazali humanost i dali su prednost ugroženijim grupama i imamo jedan deo u gerontološkim centrima gde su bile epidemije i tamo nismo mogli da uđemo sa vakcinom, tako da se vraćamo“, rekao je Đerlek.\n„Najvažnije je da mi imamo i potencijal u smislu vakcina i dobru organizaciju da nastavimo masovnu imunizaciju“, rekao je Đerlek.\n„Biće potpisani novi ugovori, ali ipak se mi oslanjamo na ta prijateljstva i ono što je fantastično i odlična spoljna politika kada su vakcine u pitanju, državni vrh nikada nije išao samo u jednom pravcu, već u više pravaca. Prijatelji pokazuju da dobijamo sa raznih strana i mi smo jedina zemlja koja ima tri vakcine od tri najmoćnije zemlje sveta“, naveo je Đerlek.\n„Ne treba širiti paniku, ali nema mesta za opuštanje“\n„I dalje je 4.000 ljudi u bolnicama, 140 pacijenata na respiratorima – to su ozbiljne cifre koje ne dozvoljavaju da se opuštamo. Zdravstveni sistem je u ovom trenutku i dalje veoma opterećen, jer imamo kovid pacijente o kojima moramo brinuti vrlo ozbiljno, sa druge strane imamo nekovid pacijente koji su trpeli ovu kovid situaciju“, rekao je Đerlek.\n„Ono što želim da poručim građanima – zdravstveni sistem je potpuno spreman da odgovori na sva tri ova zadatka“, zaključio je Đerlek.\ndr Mirsad Đerlekkoronavirusvakcinacija


12.02.2021 u 14:08\nVakcinacija u Srbiji i tokom praznika\nProces vakcinacije u Srbiji odvijaće se po unapred utvrđenom planu, bez prekida i tokom predstojećeg dvodnevnog praznika Dana državnosti, najavila je danas Vlada Srbije. „Kako su 15. i 16. februar neradni dani zbog obeležavanja Dana državnosti, važno je da građani znaju da to neće odložiti njihov zakazani termin bilo za vakcinaciju ili ravakcinaciju”, piše u saopštenju, javlja Beta. Druga doza vakcine daje se tri nedelje posle prve, a o terminu i mestu revankcinacije građani će dan ranije biti obavešteni SMS-porukom. „Izuzetno je važno da se svi građani pridržavaju vremena vakcinacije i nikako ne propuste svoj zakazani termin”, ukazala je Vlada. Građani koji se još nisu prijavili za vakcinaciju, to mogu učiniti na portalu eUprave www.imunizacija.euprava.gov.rs ili svakoga dana


Crna Gora: Nezaposlenost porasla za 31,6 procenata\nBy Newsroom / Објављено на: December 3, 2020\nU periodu mart- novembar ove godine u Crnoj Gori je broj nezaposlenih povećan za 11,2 hiljade osoba ili 31,6 odsto, saopštila je pomoćnica direktora u Sektoru za isplatu iz oblasti zapošljavanja u Zavodu za zapošljavanje (ZZZ), Svetlana Krgović.\nKrgović je ocenila da je situacija na tržištu rada neizvesna i da statistički podaci nisu ohrabrujući.\nOna je, kako se navodi u saopštenju Zavoda, kazala da je prekinut pozitivan trend smanjenja nezaposlenosti koji se beležio od decembra 2017. godine.\n“Rastuća globalna socio-ekonomska kriza, uzrokovana pandemijom Covid-19, ukazuje na ranjivost svih sistema, ali i na važnost zajedničkih odgovora na postojeće globalne izazove”, ocenila na Krgović.\nOna je, sa ostalim predstavnicim Zavoda, učestvovala na onlajn stručnoj konferenciji Centra javnih službi za zapošljavanje zemalja jugoistočne Evrope (CPESSEC), čiji je domaćin bila Bugarska agencija za zapošljavanje.\n“Predstavnici agencija za zapošljavanje zemalja članica CPESSEC razmenili su iskustva o upravljanju učinkom u doba krize, ulozi javnih službi zapošljavanja u oporavku i budućnosti tržišta rada, kao i o sprovođenju aktivnih mera tržišta rada tokom krize”, rekli su iz Zavoda.\nNačelnica Odseka za praćenje programa aktivne politike zapošljavanja (APZ), Sonja Ivanović, je navela da je Zavod, uprkos okolnostima izmenjenog načina funkcionisanja, ipak uspeo da realizuje značajan deo redovnih aktivnosti iz tog programa, koji za cilj imaju podsticanje zapošljavanja 1,4 hiljade nezaposlenih.\n“Za finansiranje tih programa opredeljeno je više od 2,5 miliona EUR”, precizirala je Ivanović.\nZajednički je ocenjeno da su javne službe za zapošljavanje, u borbi protiv krize, pokazale prilagodljivost i otvorenost prema izazovima na tržištu rada.\nGlavni ciljevi u predstojećem periodu biće mere i programi podrške za poslodavce i tražioce zaposlenja, strategije za uspešan oporavak od krize, zeleni poslovi i digitalizacija institucija za zapošljavanje.\nIz Zavoda je saopšteno da je cilj ovogodišnje konferencije bio diskusija o zajedničkim problemima tržišta rada, koja su obeležena zajedničkim geografskim, kulturnim, ekonomskim i političkim faktorima, kao i o rešenjima za usluge koje javne službe za zapošljavanje mogu da pruže kako bi se rešavali ti problemi.\n“Ovim putem se pružaju mogućnosti da se razmene iskustva vezana za rad, tržište rada i usluge javnih službi za zapošljavanje, kao i da se razgovara o mogućoj saradnji i istraživanju u cilju razvoja i implementacije politika”, dodali su iz Zavoda.\nHrvatska bi trebala pojačati istrage i sankcije trgovine ljudima\nSlovenija: Pandemija menja navike potrošača, tvrdi Banka Slovenije\nDvodnevni 11. sastanak Zajedičkog komiteta Severne Makedonije i Bugarske počinje danas\nKosovo: Završeno saslušanje u Ustavnom sudu, odluka se očekuje narednih dana\nZapadni Balkan: Borrell poslao poruku povodom 25. godišnjice Dejtonskog sporazuma\nTurska: Kalin se sastao sa američkim specijalnim izaslanikom za Siriju\nRumunija: Kako se približavaju izbori 6. decembra PNL pada a PSD raste popularnost


Nedopustivo je da se u Srbiji prečišćava samo 8 odsto otpadnih voda | Energetski portal Srbije\n21.08. 2017 Srbija | Zaštita životne sredine\nMinistar zaštite životne sredine Goran Trivan izjavio je u intervjuu agenciji Beta da su zaštita voda i prečišćavanje otpadnih voda jedan od najvećih problema Srbije i da će to biti prioritet.\nKako je naveo, situacija u tretmanu otpadnih voda je veoma loša. U Srbiji se prerađuje samo 8 odsto otpadnih voda, što je nedopustivo. Prema njegovim rečima, u Srbiji ima 44 postrojenja za preradu otpadnih voda od kojih samo 32 funkcionišu, a od toga samo nekoliko radi adekvatnim kapacitetom i u potpunosti prečišćava otpadne vode. Ministar dodaje da tek 55 odsto stanovništva ima priključak za kanalizaciju. Od 450 naselja u Srbiji koja imaju više od dve hiljade stanovnika, procenat priključenosti na kanalizaciju je 72 odsto, što je svetski prosek, ali u naseljima koja imaju manje od dve hiljade stanovnika broj onih koji su priključeni na kanalizaciju pada ispod pet procenata. Ministar Trivan ističe da će deo sredstava za rešavanje problema otpadnih voda stići iz Evropske unije, koja je za te namene predvidela oko 160 miliona evra do 2020. godine. On je podsetio da se projekti za izgradnju postrojenja za tretman otpadnih voda spremaju u nekoliko gradova, a da je najdalje u tome odmakao Beograd, kome su potrebna i najveća sredstva. Beograd ima završen projekat čija realizacija košta milijardu evra, uloženo je do sada oko 200 miliona evra u pripremne radove koji su već obavljeni, rekao je ministar. Za što bolje obavljanje ovog posla u svim mestima gde je to potrebno, on je najavio da će njegovo ministarstvo formirati poseban sektor koji će se baviti isključivo pripremanjem takvih i sličnih projekata, koji će pomagati pre svega lokalnim samoupravama.\nMinistar Trivan istovremeno očekuje da će država novoosnovanom Ministarstvu zaštite životne sredine pomoći davanjem podsticajnog budžeta za narednu godinu. Istakao je da očekuje da budžet bude veći od 5 milijardi dinara, koliko je ove godine izdvojeno za životnu sredinu. Mnogo više novca, procenjuje se oko 15 milijardi evra, kako je dodao, biće potrebno u naredne dve do tri decenije za rešavanje svih ekoloških problema i potreba Srbije, uključujući i adaptaciju na klimatske promene. Deo potrebnih sredstava uložiće država, deo međunarodna zajednica, a deo inostrani investitori, među kojima bi mogli da budu i američki, rekao je ministar Trivan i dodao da bi delegacija američkih privrednika koji posluju u oblasti zaštite životne sredine trebalo do kraja godine da poseti Srbiju.\nSrbija ima potrebe za investicijama, a investitori iz SAD su izrazili spremnost da dođu. Zainteresovani su za ulaganje u upravljanje otpadnim vodama i otpadom, zaštitu prirode i druge oblasti, mogu da nam donesu nova znanja i moderne, čiste tehnologije, rekao je on naglašavajući kako neće dozvoliti da Srbija postane groblje prljavih tehnologija, bez obzira na potrebu za industrijskom i tehnološkom tranzicijom privrede.\nMinistar Trivan je istakao je da se Srbija ozbiljno bavi izradom plana adaptacije na klimatske promene, kao i akcionim planom za tu adaptaciju i da će jedno od ključnih sredstava u toj borbi biti pošumljavanje. Pošumljavanje je najjednostavniji, najefikasniji i najjeftiniji način borbe protiv klimatskih promena, naglasio je on i istakao da će novo ministarstvo koristiti dobra iskustva Beograda koji je za samo šest godina pošumio oko 750 hektara.\nŠto se tiče zaštite prirode i zaštićenih prirodnih područja, ministar Trivan je najavio da ministarstvo već radi na proširivanju zaštićenih dobara. Srbija po biološkoj raznolikosti spada među 40 najvažnijih područja na svetu i to je naša obaveza, poručio je on. Prema njegovim rečima, Srbija će u narednom periodu morati da donese još oko 90 akata i propisa iz oblasti životne sredine, kako bi do kraja uskladila svoje zakonodavstvo sa onim u Evropskoj uniji. Do sad je mnogo urađeno, ali sad počinje prelomni trenutak za početak završne faze poslova u vezi sa Poglavljem 27 o zaštiti životne sredine,rekao je ministar Trivan.\nKako bi se očuvala životna sredina, on je najavio da će kontrole ekološke inspekcije biti intenzivirane i da bi broj inspektora morao da bude povećan. Inspektori će više obilaziti preduzeća i pojedince sa zadatkom da im objasne koje su sve njihove obaveze, jer se ispostavilo da mnogo njih to zapravo i ne zna. Opominjaće i proveravati da li su problemi sanirani, a onda će se, bez izuzetaka, ići na kazne za sve koji ne poštuju zakone, poručio je ministar Trivan.


“Profesori nemaju prava da ćute” – Gerila\nGerila > Društvo > “Profesori nemaju prava da ćute”\nobjavljeno na Feb. 08, 2019 u 7:21 pm\nU liberalno demokratskim društvima u kojima su standardi i pravila kolektivnog života ispoštovani, intelektualci, ukoliko ne žele, nisu ni dužni da se oglašavaju o društveno političkoj situaciji u zemlji. Međutim, u trenutku kakav je sada kod nas, a u kome je ozbiljno ugrožena tek započeta konsolidacija demokratskih ustanova, demokratskog ponašanja državnog aparata, demokratske smene vlasti i cele javne sfere, nemaju pravo da ćute i dužni su da se oglase, kaže u razgovoru za „Beogradski glas“ Ivana Spasić (na slici ispod), profesorka sociologije na Filozofskom fakultetu u Beogradu i jedan od potpisnika podrške protestima građana.\nUrušene su institucije i sve što je kroz istoriju i razvoj liberalno demokratskih ustanova u drugim zemljama dostignuto da bi se uspostavio sistem kontrole različitih delova vlasti, da se nijedna ne osili previše. Kod nas predsednik upravlja svim i svačim, u sve se meša. Time je institucija predsednika, iako je naizgled učinjena svemoćnom, zapravo urušena, zato što je izašla iz ustavom definisanih ovlašćenja.\nTagovi1 od 5 milionafilozofski fakultetivana spasićnaprednjacipodrška profesoraprotestiprotesti u srbijisnssrpska napredna stranka\nDNO: Naprednjaci “ukrali” američki spot u kom se vređaju pristale Donalda Trampa


02-01-2018 15:31 Izdvojeno Srbija Politika\nNa pitanje novinara koliko je "lovaca" trenutno osposobljeno da leti, ministar je naveo da trenutno može da se računa na tri Mig-a 29 i tri Mig-a 21, kao i nekoliko "orlova".\nVulin je izrazio nadu da će Vojska Srbije ovu godinu "krunisati" nabavkom šest novih višenamenskih helikoptera Mi-17 dodavši da su u toku razgovori sa ruskom stranom o konfiguraciji vazduhoplova koji su potrebni Srbiji.\nNovi stižu kada se osposobi hangar\nUpitan da li će se investirati u zaštitu aviona koji su na batajničkom vojnom aerodromu izloženi kiši i snegu, ministar je odgovorio da "novi avioni i helikopteri neće stići u Srbiju dok za njih ne budu spremne odgovarajuće nadstrešnice i hangari".\n- Naša obučenost i ispravnost aviona su na visokom nivou i na osnovu toga pouzdano i sigurno štitimo i kontrolišemo naš životni prostor i nastavićemo da radimo na podizanju te sposobnosti' - rekao je Živak.\nNa pitanje novinara da li vreme od sedam minuta koje je proteklo od trenutka uzbune do poletanja aviona može da bude kraće, komandat je rekao da su vremenske norme uslovljenje isključivo tehničkim karakteristikama sistema na "lovcima".\n- Avioni su sposobni da lete u svim meteo uslovima, čak i po današnjim, ali smo zbog malo vremena demonstrirali samo deo vežbe - rekao je.\nPročitajte OVDE ko to kaže da Rusi prepoznaju da su Srbi nacionalno ugroženi?\nVulin: Bolji standard i modernizacija vojske u 2018.\nAleksandar Vulin, ministar odbrane rekao , odgovarajući na pitanje o izjavi Miloša Vučevića, potpredsednika SNS o presudi u postupku protiv bivšeg ministra Predraga Bubala, kako je „izgleda da samo članovima SNS-a zabranjeno da govore svoje mišljenje javno“.


Kreiranje jednostavne formule - Excel\nMožete da kreirate jednostavne formule da biste dodali, oduzimanje, množenje ili deljenje vrednosti na radnom listu. Jednostavne formule se uvek počinju znakom jednakosti (=), praćeno konstanti koje se nalaze numeričke vrednosti i računskih operatora kao što su plus (+), minus (-), zvezdica (*) ili znak kose crte (/).\nNa primer, kada unesete formulu =5+2*3, poslednja dva broja se množe, a zatim se prvi broj sabira sa proizvodom. U skladu sa standardnim redosledom matematičkih operacija množenje se izvodi pre sabiranja.\nTip = (znak jednakosti) praćeno konstante i operatore koje želite da koristite pri izračunavanju.\nSavet: Umesto unošenja konstanti u formulu možete izabrati ćelije (na primer, B12:B15) koje sadrže vrednosti koje želite da koristite i uneti operatore između odabranih ćelija.\nZa brzo dodavanje vrednosti, koristite AutoSum umesto ručnog unošenja formule. (u grupi Uređivanje tasterPočetak\nTakođe možete da koristite funkciju (kao što je funkcija SUM) da biste izračunali vrednosti na radnom listu.\nDa biste otišli korak dalje, možete da koristite reference ćelija u formuli umesto stvarnih vrednosti u jednostavnoj formuli.


3 dana do otvaranja 54. Smotre umetnosti „Mermer i zvuci“ – RTV SUNCE Arandjelovac\nHome » Aranđelovac » 3 dana do otvaranja 54. Smotre umetnosti „Mermer i zvuci“\n3 dana do otvaranja 54. Smotre umetnosti „Mermer i zvuci“\nin Aranđelovac 04/07/2019\nU nedelju, 7. jula i zvanično će biti otvorena 54. Smotra umetnosti „Mermer i zvuci“. Najpre od 19 časova, u galeriji „Aleksandar Alek Đonović“ očekuje vas otvaranje izložbe tri akademske vajarke: Milijane Lazović, Sonje Gajić i Katarine Pavlović, koje su prošlog leta stvarale na simpozijumu „Svet keramike“. Potom od 20 časova u Paviljonu „Knjaz Miloš“ očekuje vas otvaranje izložbe akademskog slikara Aleksandra Dimitrijevića.\nSpektakl koji vas očekuje na Otvorenoj sceni sa početkom u 21 čas jeste koncert Amira Medunjanin.\nAmira Medunjanin je bosanska umetnica rođena 23. aprila 1972. godine u Sarajevu. Njen životni put obeležile su sevdalinke koje je čula od svoje majke i kojima svetu želi da predstavi senzibilitet i kulturno-istorijsko nasleđe Bosne i Hercegovine. Važi za jednog od najmoćnijih interpretatora ove vrste muzike koji se sa lakoćom poigrava mešajući moderno i tradicionalno.\nPrethodna: Ministar kulture Vladan Vukosavljević posetio lokalitet Dvorine\nSledeća: U utorak akcija dobrovoljnog davanja krvi


Naslovna Fudbal Evropska takmičenja Šta Milan Gajić donosi Zvezdi? Brzinu, šut, ofanzivnu pretnju i novu poziciju...\nŠta Milan Gajić donosi Zvezdi? Brzinu, šut, ofanzivnu pretnju i novu poziciju za Filipa Stojkovića!\nMilan Gajić je i zvanično novi fudbaler Crvene zvezde, a mladi reprezentativac Srbije potpisao je troipogodišnji ugovor sa crveno-belima.\nBordo je dobio 500.000 evra i 20 odsto od sledeće prodaje desnog beka, a šta sa dolaskom Gajića dobija Crvena zvezda?\nMilan Gajić je karijeru počeo kao centralni vezista, a na toj poziciji je proveo veći deo svoje karijere u OFK Beogradu. Navikao je da igra i centralno i zbog toga mu je za jednog beka odličan pregled igre, a jako je ofanzivan za svoju poziciju.\nKrasi ga neverovatna brzina, a tehnički je bolji od bilo kog od bekova koje Zvezda ima. Gajić ima sjajan prijem lopte, a ima običaj da iz utrčavanja centrira u šesnaesterac iz prvog dodira sa loptom. Odlično sarađuje sa visokim napadačima, tako da je idealan tip beka za saradnju sa Milanom Pavkovom i Ričmondom Boaćijem.\nSjajno se ubacuje u prostor, a ako bude igrao na desnom boku verovatno će to značiti da će Ben sa desnog krila moći da ulazi u sredinu i tako napada gol protivnika.\nDok je igrao kao centralni vezista njegovo glavno oružje je bio neverovatan šut, a on ga krasi i sada. Jedini gol koji je postigao u Bordou pao je protiv Nanta na spektakularan način.\nA ŠTA SU MANE?\nDefanzivno nije toliko dobar, često provodi previše vremena u napadu. To neće biti problem u domaćoj ligi, ali u evropskim utakmicama će se videti da li crveno-beli mogu da priušte tako ofanzivnog beka.\nČesto zna da se ne vrati na vreme u odbranu, a uz to u defanzivi ponekad bez potrebe koristi ruke, što ume da rezultira žutim kartonom.\nKLADI SE NA STRELCE!\nKljučno je da ostane zdrav, jer je njegov dobar početak u Bordou bio ispresecan povredama, a pitanje je u kakvom stanju dolazi na pripreme šampiona Srbije. U Ligi 1 je u prethodne dve sezone odigrao samo pet mečeva i u Crvenoj zvezdi su mu minuti očajnički potrebni, a konkurencija na desnom beku je neverovatna. No, to bi moglo da znači da će Filip Stojković narednu polusezonu provesti uvežbavajući se za novu poziciju.\nŽULE JE ŠTOPER\nVladan Milojević je u duelima sa evropskim velikanima u Ligi šampiona shvatio da će se njegova odbrana teško snaći ukoliko na terenu bude imao dva ista tipa štopera. Svi centralni defanzivci Crvene zvezde su visoki i snažni, ali spori i ne toliko dobri sa loptom u nogama.\nStojković je zbog toga u nekoliko mečeva u prvenstvu igrao kao štoper, a na toj poziciji je bio i u meču sa PSŽ-om u Beogradu. Milojeviću je potreban jedan pokretan štoper koji ume da iznese loptu sa svoje polovine, a verujem da ga on upravo vidi u Stojkoviću.\nSa Gobejićem i Gajićem kao opcijama na desnom boku verovatno je da će se do sada nezamenjivi desni bek Zvezde pomeriti u srce odbrane, te da će sve češće igrati kao štoper.\nU tom slučaju će Gajić i Rodić biti prve opcije na bekovskim pozicijama, dok bi Gobeljić bio prva alternativa na oba boka u defanzivi.\nPrethodni tekstTroicki napada Monfisa u Sofiji, “kečevi” na Kolšrajbera i Pera\nSledeći tekstPartizan završava evropsku odiseju – Renfro i Trinkijeri dobro poznaju parket u Berlinu


Planirano zapošljavanje 3.600 mladih, te podrška hiljadama ljudi bez posla - Portal 072info\nPlanirano zapošljavanje 3.600 mladih, te podrška hiljadama ljudi bez posla\nVlada Federacije BiH jučer je u Sarajevu, nastavljajući 178. sjednicu, započetu 9. maja, usvojila Program utroška sredstava odobrenih ovogodišnjom Budžetom FBiH Federalnom ministarstvu rada i socijalne politike u ukupnom iznosu od 12.000.316 KM, koja su namijenjena za deset projekata.\nNajveći iznos od 10.170.316 KM predviđen je za projekat Svjetske banke za podršku zapošljavanju. Sredstva iz ove kreditne linije će biti raspoloživa nakon što budu postignuti zadati indikatori kroz realizaciju mjera aktivne politike zapošljavanja u 2018. godini.\nTako je za zapošljavanje 3.600 mladih predviđeno 2.151.413 KM, a za 10.000 zaposlenih u nepovoljnom položaju 3.129.328 KM. Za unapređenje dizajna mjera za povećanje zapošljavanja planirano je za modificiran dizajn jednog programa 977.915 KM, a 1.955.830 KM za 10.000 tražilaca posla koji trebaju podršku i imaju individualni akcioni plan u bazi podataka. Za potrebe monitoringa trendova tržišta rada planirano je, također, 1.955.830 KM.\nZa potrebe provedbe Zakona o zaštiti od nasilja u porodici izdvojeno je 250.000 KM, 40.000 KM kao podrška organizaciji Dječije nedjelje, a 500.000 KM za organizacije civilnih invalida. Rad ustanova socijalne zaštite za zbrinjavanje na nivou FBiH bit će sufinansiran sa 700.000 KM, dok transfer neprofitnim organizacijama za Strategiju deinstitucionalizacije i transformacije ustanova socijalne zaštite u FBiH iznosi 20.000 KM, koliko i za Strategiju za unaprjeđenje prava i položaja osoba sa invaliditetom u FBiH 2016.-2021. godina. Za rad udruženja penzionera na nivou FBiH, na osnovu člana 125. Zakona PIO, predviđeno je 80.000 KM, saopćeno je iz Vlade FBiH.\nPrethodni članakEvo zašto treba jesti maline što više\nSljedeći članakOd naknada za plastične vrećice u tri godine zaradili svega 780 hiljada maraka


Naučnici uspjeli da pretvore ćelije raka u salo\n10:01 Svjedočenje prevarenih: Kako je varao poznati teslićki “advokat” Zoran Ristikić (57)\n09:26 Dodik častio harmonikaša u Sloveniji\n09:00 Ovo je 10 riječi koje ne mogu da se prevedu ni na jedan jezik\n13. Aug 2019 946\nStručnjaci sa Univerziteta u Bazelu napravili su veliki napredak prateći put metastaziranja ćelija raka. Kako prenosi "CC Channel" , oni su uspjeli natjerati ćelije raka dojke da se pretvore u salo i time postanu potpuno bezopasne.\nOvaj obećavajući napredak pojašnjavaju na primjeru da kada posječete prst ili kada fetus počne da formira organe, ćelije epitela počinju da se mijenjaju u jednu vrstu matičnih ćelija po imenu mezenhimske matične ćelije, koje se potom ponovo pretvaraju i formiraju ono tkivo koje je potrebno tijelu.\nOvaj proces je poznat kao epitelno-mezenhimska tranzicija (EMT), a već neko vrijeme je poznato kako se ćelije raka ovim ili suprotnim procesom, mezenhimsko-epitelnom tranzicijom (MET), mogu širiti kroz tijelo i metastazirati.\nZbog toga su istraživači u miševe usadili agresivni oblik čovečjeg raka dojke, kako bi onda miševe tretirali sa dva lijeka "rosiglitazone" i "trametinib".\nZahvaljujući lijekovima, ćelije raka su su, umesto da se prošire tokom procesa metastaziranja, pretvorile u masne ćelije, putem procesa koji se naziva adipogeneza.\n- Rezultati pokazuju da je terapija indukovala adipogenezu u ćelijama raka - navodi se u studiji.\n- Maligne ćelije koje su prošle proces EMT potpuno su prestale da se šire. Ono što smo vidjeli u dugoročnim eksperimentima jeste da ne postoji povratni proces nakon što se ćelije raka pretvore u masne ćelije - istakao je Gerard Kristofori (Gerhard Christofori), biohemičar na Univerzitetu u Bazelu\nTagovi: lijek rak\nLav bespomoćan, Vodolija skriva osjećanja…\nBlizanci nestrpljivi, Djevici neočekivani troškovi\nSjajno: Dragi sveti Nikola, želim da mi doneseš jedno - krme\nVic dana: Redovna primanja\nPresretač ulovio vozača koji je išao čak 249 km/h


Rekordni rast prometa teretnih vozova između Kine i Evrope | Restart Magazin\nRekordni rast prometa teretnih vozova između Kine i Evrope\nBroj teretnih vozova izmedju Kine i Evrope, koji su prolazili kroz kinesku kopnenu luku Mandžouli, ostvario je rekord u 2020. godini, uprkos negativnom uticaju kovida-19, saopštilo je Lokalno železničko odeljenje.\nTokom 2020. godine kroz luku je prošlo 3.548 prekograničnih teretnih vozova, što je rast od 35,1 odsto u odnosu na isti period lane. Prevezeno je ukupno 324.310 teretnih kontejnera, prenela je Kineska medijska grupa (CMG).\nUkupan broj dolaznih vozova tokom prošle godine iznosio je 1.758, što je rast od 59 odsto u odnosu na 2019. godinu, dok je broj odlaznih vozova porastao za 17,7 odsto u odnosu na isti period lane i dostigao cifru od 1.790.\nRoba koja se uvozi i izvozi preko Mandžoulija uglavnom uključuje dnevne potrepštine, električne proizvode, industrijske mašine, metale, poljoprivredne proizvode i auto delove.\nU poredjenju sa pomorskim i vazdušnim prevozom, teretni vozovi izmedju Kine i Evrope manje su pogodjeni pandemijom kovida-19 i igraju važnu ulogu u obezbedjivanju nesmetane logistike i stabilnog snabdevanja materijalom u Kini i evropskim zemljama.\n← Kongres SAD potvrdio pobedu Bajdena na predsedničkim izborima\nOpaske iz Kine – za razliku od SAD, u Honkongu niko nije stradao →\nMlada aktivistkinja krenula u borbu za našu planetu


Počasne članske kartice za medicinske radnike povodom Svetskog dana knjige i autorskih prava • ZRENJANIN DANAS\nPočasne članske kartice za medicinske radnike povodom Svetskog dana knjige i autorskih prava\nPovodom 23. aprila, Svetskog dana knjige i autorskih prava, Grad Zrenjanin i Gradska narodna biblioteka „Žarko Zrenjanin“ pripremili su počasne članske kartice biblioteke za sve zaposlene medicinske radnike koji su od izbijanja epidemije radili u COVID sistemu.\nNa ovaj način, Grad Zrenjanin i Biblioteka žele da zahvale upravo onima koji su u teškim uslovima i pod velikim pritiskom, pokazali visok stepen profesionalizma i požrtvovanosti brinući o zdravlju i životima sugrađana.\nSvetski dan knjige i autroskih prava, koji je ustanovio UNESCO 1995. godine, obeležava se sa željom da se ukaže na značaj knjige i čitanja kod svih starosnih kategorija stanovništva.\nSa porukom da knjiga jeste dobar putokaz u vremenima koja su teška, ali jeste i lek, organizatori današnjeg darivanja žele da skrenu pažnju i na značaj kulture, bez koje nema ni solidarnosni, ni brige o bližnjem.\nPredstavnici medicinskih radnika zaposlenih u Covid jedinicama, Gradonačelnik Grada Zrenjanina, Simo Salapura i direktor Gradske narodne biblioteke „Žarko Zrenjanin“ Milan Bjelogrlić upriličiće susret u Biblioteci u narednim danima.


"Srbija inovira", dobra ideja uvek nađe put do realizacije - Izazov\n„Srbija inovira“, dobra ideja uvek nađe put do realizacije\nRadio-televizija Srbije\t 15. novembra 2021. 06:13\nGlobalni indeks inovativnosti rangira 132 zemlje na osnovu čak 81 indikatora u sedam oblasti – infrastrukturi i ambijentu za inovacije, kreativnim poduhvatima, tržišnom razvoju i drugim. Srbija je poslednjih šest godina napredovala do prve polovine liste i sada se takmiči u težoj ligi.\n"Sve ono što je preduslov da imamo više inovativnih proizvoda i usluga što znači neki opšti zakonski ambijent, poreski podsticaji, zakoni, infrastruktura, naučno-tehnološki parkovi, startap centri, habovi je nešto što je izuzetno raslo u prethodnim godinama. Dakle, to su neki, da kažem ulazni faktori koji proizvode rezultate. Sa strane rezultata, oni ne prate ove ulazne faktore", rekao je izvršni direktor ICT Haba Kosta Andrić.\nU poslednjih pet godina uloženo je više od 100 miliona evra u izgradnju naučno-tehnoloških parkova i startap centara. Obezbeđena je podrška mladim preduzetnicima. Zakonom o ulaganjima predviđene su značajne poreske olakšice za inovativne kompanije. Lošije smo ocenjeni za kvalitet institucija, istraživanja, tehnološka i kreativna postignuća.\n"Mi uopšte ne kaskamo za svetom, zato što postoji ta tendencija da se poslovanje velikih firmi premesti na metaverzum. Onlajn je dosta doprineo razvoju posla u nekim sferama i olakšava nam s jedne strane to što kažem nemamo trošak kancalarije", istakla je Ivana Marinković iz Virtuelne akademije ženskog inovacionog preduzetništva.\nMirjana Ilić iz firme "Moj krojač" kaže da ona u suštini vidi kao najveću prepreku samo nedostatak dovoljno volje ali u suštini ako imate dobru ideju, dobar biznis plan, moći ćete da nađete i načine i finansiranja i podrške.\nU resornom ministarstvu kažu da se i dalje ubrzano radi na poboljšanju finansiranja, pre svega osnivanjem investicionih fondova koji ulažu u inovativne firme u nastajanju.\n"Telekom Srbija je osnovao svoj prvi ‘Venčr kepitol fond’, sa pet miliona evra početnim sredstvima, ali ono što očekujemo u narednoj godini i sledeće dve, tri godine da bude još nekoliko takvih fondova, a sa svoje strane i Vlada Republike Srbije će ili u sledećoj ili u onoj drugoj godini imati svoj prvi državni Venčr kepitol fond", napomenuo je ministar za inovacije Nenad Popović.\nCilj projekta "Srbija inovira", koji su pokrenuli Aj-Si-Ti Hab, Centar za razvoj javnih politika i Vemep, uz podršku Ju-Es-Ejda, jeste da se pronađu oblasti po kojima bi Srbija mogla postati prepoznatljiva.\nBelgijanci su u Luvenu spojili pivo i inovacije, kako su srpski…\nMilijarde maski i rukavica završilo u rekama i okeanima – ko u Srbiji…\nMogu li šumadinka, moravka i mangulica ponovo da budu naš brend, kao u…


ERP – Planiranje resursa preduzeća – Abacus® IS\nDanas, u složenom i turbulentnom okruženju pred organizaciju (preduzeće) se postavljaju brojni zahtjevi: kontinuitet u stvaranju vrijednosti, ostvarenje strategijskih ciljeva, smanjenje troškova i ponašanje u skladu sa aktuelnom regulativom. U ostvarenju ovih zahtjeva neophodna je i primjena informacione tehnologije.\nKonkurencija se danas sve više zasniva na virtuelnom svijetu informacija, a ne na fizičkom svijetu resursa. Ukoliko menadžeri i zaposleni posjeduju više informacija o preduzeću i njegovom okruženju, donosiće kvalitetnije odluke. Arhitektura modernog preduzeća mora da bude fleksibilna i agilna, kako bi preduzeće bilo u stanju da pribavi, prilagodi i koristi procese koji automatski dovode do ubrzanja u primjeni strategije. Nove tehnologije i novi zahtjevi kupaca, zahtjevaju kontinuelno testiranje novih poslovnih scenarija tako da je preduzeće prinuđeno da posjeduje organizaciju koja omogućava promjene kroz učenje.\nImajući u vidu neke od faktora, kao što su globalizacija, hiperkonkurencija i individualizacija kupca, jasno je da preduzeće na ove izazove može odgovoriti samo pravovremenim prilagođavanjem svoje ponude. U tom procesu nužno je prikupiti i obraditi velike količine podataka te ih pretvoriti u pravovremenu i pouzdanu informaciju, kao temelj za kvalitetnu poslovnu odluku.\nProcesiranje velikog broja transakcija mogu obaviti samo moderni, integrisani sistemi za planiranje resursa preduzeća.\nAbacus® ERP je informacioni sistem sposoban da podrži protok informacija između različitih poslovnih funkcija, poslovnih jedinica i geografskih granica.\nAbacus® ERP je kombinacija najbolje prakse, vođenja posla i tehnologije, gdje se informaciona tehnologija integriše sa poslovnim procesima koji čine srž poslovne aktivnosti preduzeća.\nAbacus® ERP integriše sva odjeljenja i funkcije organizacije u jedinstven sistem i može da zadovolji različite organizacione ciljeve. Abacus® ERP nudi potpunu integralnost softverskih aplikacija, odnosno jedno skladište podataka kao zajednički resurs koji dijele sve aplikacije.


Rice: Srbija i Kosovo više nikada neće biti zajedno - Klix.ba\nRice: Srbija i Kosovo više nikada neće biti zajedno\n12.12.2007. u 20:51\nAmerička državna tajnica Condoleezza Rice izjavila je da bi nastavak pregovora o budućem statusu Kosova između Beograda i Prištine bio "besmislen" i ponovo podržala plan Marttija Ahtisaarija o nadziranoj nezavisnosti pokrajine.\nRice je u intervjuu koji je u srijedu objavio najtiražniji američki dnevnik "USA Today" izrazila nadu da je i Rusija privržena stabilnosti i konstruktivnosti na Balkanu, dodajući da je tokom nedavnih razgovora sa čelnicima Evropske unije ohrabrivala evropske lidere da učine sve što je u njihovoj moći kako bi se Srbiji otvorile evropske perspektive.\n"I Kosovo i Srbija treba da nastave put ka budućnosti, odvojenih ali srodnih budućnosti. Način da se to uradi jeste da se Srbiji otvori snažna evropska perspektiva. Ohrabrivala sam naše evropske saveznike da učine sve što mogu kako bi ohrabrili tu perspektivu", rekla je Rice.\nŠefica američke diplomatije je još jednom podržala način rješenja kosovskog statusa koji je predložio Ahtisaari, a koji predviđa međunarodno nadgledanu nezavisnosti, uz raspoređivanje civilne i sigurnosne misije EU-a i niz mjera koje garantiraju poštovanje prava manjinskih zajednica.\n"Srbija i Kosovo više nikada neće biti zajedno. I ako se ne suočite s tom realnošću, posijat ćete sjeme značajnog nezadovoljstva i značajne nestabilnosti", rekla je Rice.